text:
Nos Pais Korsou ta pasando den un situashon ku tin tur hende preokupá pa e desaroyo ekonómiko ku tur dia ta duna un indikashon ku lo dura pa e ekonomia krese di tal manera ku e pueblo por lanta su kabes.
Pero bida ta sigui i tin kos nan ku mester sosodé manera tur aña ora skol kuminsá di nobo, hopi familiar ku tin yunan na skol mester saka un kapital pa prepará e mucha na skol.
Pa e motibu ariba menshon e petishon aki pa kobra e familiar ku tin ku rekurí na fiansa pa duna e familiar nan aki un alivio pa kobra nan den e dos luna nan nos dilanti solamente 20 porshento riba nan fiansa di tal manera ku ta koperá pa e dos luna nan ku ta nos dilanti.
E motibu di e petishon aki ta pasombra tin familiar ku a fia 700 florin aña pasa Ougùstùs pa kumpra kos nan di skol aña pasa i nan mester a paga 40% ku ta 230 florin pa luna, ku a paga kaba 2300 florin sin por paga e kapital di 700 florin.
Ku otro palabra nan a paga kasi 3 biaha e kapital ku ta algu ku tin preokupashon den pueblo ku por tin su konsekuensia nan.
Mi ta spera ku e negosiante nan lo koperá na bienestar di e muchanan i tambe pa e mayor nan ménos privilegiá.
Danki di anetemano.
Edgar gachi Leito, tel. 5231930 , 13-7-2015.
Situashon na Korsou den hopi kas di familiar nan ménos privilegiá i kaminda ta mama ta kabes di kas tur luna situashon ta bira mas difísil pa e familiar nan aki.
E motibu nan ta ku e kos nan di paga ta subi otro, ku ta pone ku e persona nan aki ku tin ku paga interes di entre 40-50 riba 100 ku ta kai den situashonnan ku ta yegá na un momentu ku nan no por paga e debe atrasá i nan ta yegá na e situashon ku nan por kai atras un pa tres pago ku nan no por paga mas i ei e problema grandi ta kuminsá.
Tin di e negoshinan aki si bo no por paga 3 luna e kapital aki ta wòrdu konta serka e montante ku bo a fia ku lo bira un interes masha grandi ku sigur e hendenan no por paga.
E motibu di e karta aki mi kier a sugerí gobièrnu pa habri e posibilidat di un banko di gobièrnu por ehemplo a base di e salario di e persona e ta bini na remarke pa fia un kantidat di plaka no mas ku e persona ta gana pa luna na un interes di max 20% di tal manera ku por aliviá e nesesidat di e grupo di hendenan aki, sino e hende nan aki a hinka nan kurpa den un situashon ku nan no por sali afó.
E situashon ariba menshon por pone hende hasi kos nan ku por ta ferfelu pa komunidat.
MI ta spera ku e karta aki ta hañá oido serka mandatario nan pa evitá lo peor.
Edgar Leito. Eks Parlamentario, tel. 5231930 4-7-2015.
Durante e periodo di 2 febrüari- 8 febrüari 2015 un evaluashon di e Ministernan di Gobièrnu Korsou a tuma lugá riba Facebook, usando e modèl Surveymonkey.
Durante e periodo ariba menshoná 176 persona a partisipá na e enkuesta. E pregunta na e partisipante nan tabata: DUNA KADA MINISTER UN SIFRA DI 1-5 PA PRESTADHON DI SU KARTERANAN.
Detaye di e puntuashon tabata lo siguiente:
1.Malu, 2. Ménos malu, 3. Ta bon, 4. Basta bon, 5 Ta hopi Bon
E resultado tabata lo siguiente:
1. Earl Barborda PNP punto averahe di 3.02
2. Ettiene van der Horst Pais 2.94
3. Jose Jardim Indp 2.91
4. Nelson Navarro Pais 2.87
5. Stanley Palm Pais 2.31
6. Ruthmila Larmonie Ps 2.24
7. Ben Whiteman Ps 2.09
8. Irene Dick Ps 2.03
9. Ivar Asjes Ps 2.02
10. Marveline Wiels Ps 1.37
Un danki ta bai na tur facebook friends nan ku a hasi e enkuesta posibel na bienestar di komunidat en general. Mira detaye mas abou. Edgar Leito,tel.5231930 , 8 Febrüari 2015.
Durante e periodo di 21te 28 yanüari 2015 un evaluashon di e parlamentario a wòrdu tene riba facebook ,usando e Surveymonkey . Durante e periodo aki 173 persona a tuma parti na e enkuesta.
E resultado ta lo siguiente:
1. Omayra Leeflang 49 voto
2. Partido Pais 31 voto
3. Partido Mfk 19 voto
4. Partido Man 11 voto
5. partido Par 8 voto
6. Clenn Sulvaran 6 voto
7. Partido Nvp 5 voto
8. Partido Ps 3 voto
9. Blancu 42 voto.
E parlamentarionan ku no a haña voto tabata:
Charles Cooper, Elmer Wilsoe, Gilmar Pisas,Melvin Cijntje,Sherwin Leonora.
Tin ku opservá ku 25% di e voto nan tabata Blancu, ku ta nifika por lo menos 5 asiento.
E sobra asientonan lo a wòrdu parti lo siguiente: Omayra 6, Pais4, Mfk 3, Man 2, Par, 1.
Un danki ta bai pa tur Facebook friends ku tuma un tiki tempu pa kontribuí na e enkuesta aki. Mira Athunto.
Edgar leito, tel: 523190, 28 -1-2015.
Pueblo di Korsou “Lanta Ariba” si pueblo di Wishi, Marchena ,Veeris ta kere ku gobièrnu di Korsou tin su problema nan na pechu ta ovio pa mira ku partido nan manera MFK, PS, Man nan úniko meta nan ta pa haña mas poder sin tene na kuenta ku otro partidonan ku ta sostennan.
Sr. Cleopa ta e úniko parlamentario ku a vosivera su pensamentu ku pueblo por a komprondé ta kiko a pasa.
Den pueblo hopi hende a keda sorprendí ku Rosaria no a sali dilanti i kondena e hasi di pueblo Soberano, i tuma akshon pasombra den pueblo hopi ta haña ku Pueblo Soberano a hasi un kos di shouru ku Rosario, Davelaar i Sulvaran.
E hecho ku no a tende nada di Rosario,Davelaar i Sulvaran tambe a keda hopi un sorpresa.
Pueblo un biaha mas ta víktima di partidonan manera MFK,PS, Man ku nan úniko meta ta pa hasi Korsou independiente kontra tur reglanan eksistente pa pone kriminalnan riba puestonan kardinal kaminda ningun hende no tin nada di bisa nan na fabor di nan kompinchinan. Hopi ta di opinion ku tabata un bon momentu pa Rosaria a laga mira loke e ta pretendé.
Ta di spera ku Davelaar i Sulvaran a bini bij.
Edgar leito, tel 5231930, 23-10-2014.


c: text/html

text:
ORANJESTAD – Diahuebs ultimo Aruba Tourism Authority (A.T.A.), a tene su di tres Cruise Symposium, un evento cu tur aña ta trece socionan di e turismo crucero hunto pa pasa riba resultadonan, pero tambe pa busca manera di mehora Aruba como destino crucero. Den cuadro di esaki, A.T.A. a invita Rosabelle Illes pa duna un presentacion riba e importancia di e asina yama ‘Story Telling’ cual ta wordo duna door di esnan trahando directamente cu nos bishitantenan. E topico aki a continua parti atardi cu workshop caminda operadornan y guianan di tour a participa pa conoce otro manera con nan por diferencia di nan competencia y na mesun momento, brinda e turista un experiencia memorabel.
Pa prepara e tarea aki, Illes a bishita y participa den diferente tour cu ta wordo ofreci na e turistanan riba nos isla y for di e angulo di e turista, a mira kico ta wordo bisa na cada stop pero tambe e manera cu esaki ta wordo comunica. A base di esey, a logra identifica diferente elementonan adicional cu por incorpora y a bin cu un formula cu el a comparti cu e participantenan. E idea ta cu “bo no ta solamente hib’e (e turista) na un sitio bah’e y cont’e e historia, pero hacie na un manera cu e turista ta bay keda cord’e y ta crea un experiencia,” Illes a comenta.
E audiencia cu a participa na esaki durante e Cruise Symposium a wordo stimula pa amplia nan perspectiva pa cu esaki, hopi no tawata consciente prome riba e aspecto aki di nan negoshi. Asina a cuminsa un dialogo caminda varios compania a acerca Illes pa haci un sesion priva y personalisa, algo cu e poeta y escritor ta entusiasma pa haci. Illes a laga sa cu “Nos ta sigui traha hunto pa asina sigui conta e storia di Aruba y sigui promove Aruba na un manera cu nos ta orguyoso di dje.”
Illes ta califica e iniciativa di A.T.A. pa organisa e evento y workshop como uno hopi bon. Apesar cu a registra 96% di satisfaccion bou di e turistanan crucero cu ta bishita Aruba, no mester sinti comodo, ni para keto. Ta bon pa keda wak constantemente con pa mehora. Story Telling ta un manera hopi creativo cu a keda comproba den exterior di por haci un diferencia. “Mi ta contento cu nos ta tumando esaki na serio y nos ta bay traha riba dje pa sigui incorpora Story Telling den tur loke nos ta haci,” Illes a remarca.
Ta bon pa cada tour operator puntra su mes si e ta dunando e producto corecto cu e cliente ta buscando y con e por diferencia den su competencia. Di e mesun manera, A.T.A. ta busca pa mehora y laga nos destinacion destaca di e otro islanan den Caribe. Tour operators por pensa den direccion di varia nan ruta cu stopnan diferente, cambia e nomber di e producto of añadi un toke unico na e experiencia. “Si tur bay wak esey internamente, e ora ey nos por tin diferente experiencia cu e turista mes ta scoge cua di nan e ta gusta. No tur turista ta mescos, p’esey mester wak kico ta bo DNA, kico ta bo identidad, kico abo ta trece nobo riba mesa,” asina Rosabelle Illes a finalisa.

robotstxt: allowed

filter: keep


text:
KRALENDIJK – Shanelca Martha, kordinadó di komunikashon di Selibon N.V. a papia ku Radio Live 99.9 FM i a splika di un mashin nobo ‘Perscontainer’ ku nan a risibí. “ ta trata di un otro forma mas efisiente i higiéniko pa rekohé shushi separá. E mashin tin kapasidat pa pèrs 3 tipo di shushi, un pa un separá for di otro. E ta spesial pa kompanianan ku ta produsí hopi shushi i ke deshasí di esaki efisientemente. Boneiru tin diferente kompania ku ta den nesesidat di un mashin manera esun ku nos a kaba haña. E kompania ku hasi uso di e mashin, ta pone ku e trùk di SELIBON ta pasa ku ménos regularidat pa kue shushi. Esaki ta pone ku gastu ta baha i ta mas efisiente pa SELIBON debí ku no mester bai na e sitio ku regularidat, “ Martha a bisa.
“No mester di hopi kliko kaminda hasi uso di e ‘Perscontainer’ , pasobra e ta pèrs un kantidat grandi di shushi. SELIBON ta bai hür e ‘persconteiner’ i asina palabra kuantu bes mester pasa pa rekohé e shushi. Awor tin 3 di e ‘persconteiner’. E petishon ta hopi, pues mester bai wak kon ta amplia e kantidat di ‘perskonteiner’ pa e nesesidat. Klientenan ku ta interesá por pasa na ofisina di SELIBON pa por haña un demostrashon kon e ‘perskonteiner’ ta funshoná, Martha a finalisa bisando.”
“Tin kambio na kaminda.”


text:
E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Arte ta un producto di actividad humano cu ta envolvi e uzo conciente di imaginacion creativo pa expresa proficiencia tecnico, bunitesa, poder emocional y ideanan di concepto.
Generalmente no tin un acuerdo pa locual ta e definicion di arte y e pensamentonan ta cambia mientras tempo ta pasa. E tres sectornan clasico di arte visual ta pintura, escultura y arkitectura. Teatro, baile y otro forma di actuacion, y tambe literatura, musica, fotografia, cinematografia y otro media manera media interactivo ta inclui den e definicion global di loke ta encera e artenan.
Prome cu siglo 17 e palabra arte tawata referi na cualkier abilidad y specialisacion superior y no tawata diferencia entre artesania y sciencia. E uzo moderno di e palabra arte despues di siglo 17, caminda teniendo consideracion cu e estetica ta di gran importancia, e arte fini ta separa y ta distingui su mes di abilidadnan adkiri en general manera arte decorativo of arte aplica.
E naturalesa di arte y conceptonan relata cune, manera creatividad y interpretacion ta wordo explora den un sector di filosofia yama estetica. E obranan di arte ta wordo studia den campo profesional bou critica di arte y historia di arte.


text:
ORANJESTAD, Aruba, 9 di October 2021: Stichting Ambiente Feliz ta celebrando su di 35 aña di existencia den e luna aki. Sigur esaki ta un logro importante cu e fundacion ta desea di comparti cu e comunidad di Aruba.
Hopi ta esnan cu conoce e cas geel situa na Santa Cruz, pero tiki sa di su historia, mision y e trabou cu e trahadonan ta realisa tur dia pa esnan cu un limitacion mental.
E fundacion a wordo funda na aña 1986 como Stichting Gezinsvervangend Tehuis, pero e reto pa yega na e cas cu actualmente comunidad conoce awe a cuminsa na aña 1971.
Na 1971 e fundadora, zuster Philothea Simons, a yega Aruba for di Hulanda cu e proposito pa yuda esnan cu un limitacion mental na Aruba. Algo cu e tabata haci caba na Hulanda.
El a uni su mes cu Het Wit Gele Kruis cu e intencion pa yega cerca esnan cu un limitacion mental. E trabou a duna zuster Philothea e posibilidad pa inventarisa e necesidad y haci contacto cu esnan cu tabata tin mester di ayudo.
Zuster Philothea a organisa na aña 1972 un pasadia na unda e, hunto cu boluntario, tabata busca e clientenan na cas y hiba nan na un centro na Dakota. Pero zuster Philothea tabata tin un soño mas grandi cu tabata brinda vivienda na esnan cu no por a biba mas na cas y tabata tin necesidad pa un vivienda, guia y cuido urgente.
Na aña 1985 zuster Philothea a laga Stichting Verstandelijk Gehandicapten Aruba cu e encargo di e pasadia y a habri un cas na Santa Cruz. E famoso cas geel. Pa por a logra haya fondo financiero structural, Zuster Philothea a lanta Stichting Gezinsvervangend Tehuis riba 27 di october 1986.
E necesidad pa vivienda a sigui crece, pesey zuster Philothea a dicidi di expande e cas existente den e aña 1994 cu ayudo financiero di entre otro CEDE Aruba. Despues a dicidi di cambia e nomber di e fundacion pa Stichting Ambiente Feliz na aña 1997.
Awe Stichting Ambiente Feliz ta consisti di 2 localidad. Un na Santa Cruz, pa personanan riba 18 aña di edad na unda ta enfoca riba e parti di guia. E otro localidad na San Nicolas, ta ofrece vivienda y pasadia na esnan riba 6 aña di edad cu un limitacion multiple cu ta rekeri cuido intensivo.
E mision semper tabata ta pa yuda esnan cu un limitacion mental pa por desaroya habilidadnan nobo y asina tin un bida mas involucra den comunidad for di un posicion di igualdad.
E clientenan, bou guia profesional, por dirigi nan mesun bida. Cada cliente ta traha riba nan metanan personal hunto cu e guia. Famia tambe ta hunga un rol importante den e bida di e cliente.
E guia, cliente y famia hunto ta trata di logra e metanan proponi pa asina crea mas confiansa propio den cada cliente. Confiansa den nan mes ta crea felicidad pasobra un ser humano feliz tin un mihor calidad di bida. No ta importa e limitacion.
Pa por duna contenido na e mision, e fundacion ta ofrece diferente actividad cu ta pone atencion riba e desaroyo di diferente habilidad, socialisacion, activacion y integracion den comunidad.
Banda di esey, e fundacion ta traha hunto cu otro fundacionnan, manera Stichting Verstandelijk Gehandicapten Aruba y Stichting Ambiente Nobo, pa locual ta e pasadia.
Stichting Ambiente Feliz ta wordo subsidia door di Land Aruba locual ta permiti pa por sigui ofrece su servicionan. Pa por logra proyectonan di expansion, mantencion of otro e fundacion ta depende di donacion.
E fundacion ta hopi gradicido na tur esnan cu na un of otro manera, durante e ultimo 35 añanan, a duna sosten of aporte. Sea structural of incidental.
Pa por sigui brinda e cuido y guia na esnan cu un limitacion mental, e fundacion ta haci un apelacion na comunidad pa sigui sostene nan clientenan. Asina so por sigui haci un diferencia positivo den bida di cada un di nan.
Si ta desea di haci un donacion por haci esaki riba e cuenta di Stichting Ambiente Feliz, CMB, account number: 20906501.
E fundacion lo celebra su 35 aña di existencia den e siman di 25 di october y den cuadro di esaki lo organisa diferente actividad.
Like e Facebook page di Stichting Ambiente Feliz y keda na altura di tur e actividadnan. Pa esnan cu ta desea di haya sa un tiki mas di e fundacion por bishita e website www.stichtingambientefeliz.com.


text:
Desde weekend caba nos a cuminsa ricibi informenan cu na algun cas den San Nicolas, Paradera y Hooiberg, banderanan di MEP a wordo vandalisa. Mesora a tuma contacto pa confirma e hecho, y a resulta cu ta berdad. E actonan di vandalismo a cuminsa despues di e actividad di AVP diabierna, y ta parse cu e hendenan a sali de remate.
“Mi ta condena vandalismo cu a wordo hasi contra materialnan politico y na casnan di hende, y mi ta lamenta cu esaki a pasa. Mi ta hasi un apelacion riba tur hende pa ban demostra comportacion civico y demostra respet, sin comete actonan di vandalismo. No solamente e ta un acto castigable, pero e ta hopi bergonsoso cu un partido no por contene su deseperacion y ta manda su simpatisantenan pa causa destruccion.
Mes momento mi ta hasi un apelacion tambe na nos simpatisantenan, pa no paga malo cu malo, y no recuri na e mesun vandalismo. Campaña pa MEP ta bayendo hopi bon, y probablemente esey mes ta e motibo pa cual oponentenan politico ta recuri na vandalismo. Nos no ta permiti ningun hende desvia nos atencion, y nos atencion ta dirigi den gana eleccion dia 22 di September.
Di nos parti, nos a tuma contacto cu autoridad policial, pa nan ta na altura, y nos ta spera cu autoridad policial tambe condena locual cu ta pasando, y actua cu man duro contra e malhechornan”, lider di MEP Evelyn Wever-Croes a duna di conose.


text:
ORANJESTAD, Aruba: Riba Dia Internacional di Hende Grandi nos ta haya e oportunidad pa pone enfasis riba e contribucionnan importante cu nos grandinan antes y awo ta duna na nos comunidad y tambe crea conscientisacion riba alegria y desafionan cu envehecimento ta trece cun’e den nos mundo di awe.
E tema di Organisacion Mundial di Salud (OMS) pa 2017 ta “Drenta Futuro: Probechando di e talento, contribucion y participacion di nos grandinan den nos comunidad.” Nos habilidad pa participa, contribui, desaroya y expone nos talentonan ta depende hopi di nos salud. Sinembargo, e Rapport Mundial tocante Envehecimento y Salud ta mustra cu mientras cu nos ta biba mas largo, tin poco evidencia cu ta mustra cu nos ta gosa di un bon salud durante e extra añanan aki.
‘Universal Health Coverage for all at all ages’ (Cobertura di Salud Universal pa tur y pa tur edad) ta e fundacion cu tin como tarea pa logra e metanan stipula ariba tereno di salud dentro di e Metanan Mundial pa Desaroyo Sostenibel. Pasonan cu ta wordo tuma den futuro lo rekeri inversion den cobertura di salud universal pa por sigura un miho resultado den e area di salud general di hendenan grandi. OMS ta celebrando e dia Internacional di Hende Grandi 2017 pa enfoca ariba e tema aki.
Pa por garantisa cu e cantidad cu ta creciendo di hendenan di edad grandi por disfruta un cobertura universal di salud, nos mester reconsidera ki tipo di servicionan nos ta ofrece y den ki forma nos ta ofrece nan. E sistema di cuido di salud y servicio social di awendia ta dirigi mas tanto ariba con pa maneha situacionnan di urgencia y ‘ad hoc’ cu ta presenta den comunidad. Esaki lo mester wordo adapta y cambia pa por maneha miho e condicionnan importante cu ta toca e necesidad di e hendenan di edad grandi. Segun cu hendenan ta envehece, nan necesidadnan ariba tereno di salud ta bira mas complica, cronico y cu probabilidad grandi di tin mas cu un condicion cronico. Den combinacion cu e tendencia general di acumula mas limitacion den funcionamento, por conclui cu, pa sigura cu e cobertura universal di salud ta relevante pa e hende grandi, servicionan mester:· Cambia e atencion di maneho for di malesanan y situacionnan individual pa un maneho cu ta dirigi hopi mas ariba crea condicionnan nobo pa mantene capacidadnan fisico y mental;· Coordina mucho mas e relacion y colaboracion entre e cuido di salud y servicio(nan) social;· Amplia y extende cobertura cu ta satisface e necesidadnan di tur adulto mayor y sigur inclui esunnan di menos recurso; · Sigura sostenibilidad. Aruba no ta forma un excepcion ariba e situacion mundial di envehecimento y ta importante pa menciona cu Dienst Ouderenzorg di DVG, di parti Fundacion Movimiento ta Bida, kier a extende un invitacion na comunidad di Aruba pa participa na e congreso cu lo bay tuma luga dia 13 y 14 di October na Cas di Cultura y cu lo tin como tema “Active Aging”. Pa mas informacion por tuma contacto cu Fundacion Movimiento ta Bida: Frankrijkstraat 1, Oranjestad. Tel. 586-8651/594-2546 of e-mail movimientotabida@gmail.com.FIN


text:
Tur mucha bon vacuna
Vacunacion contra malesanan viral y bacterial ta importante pa e salud publico di un pais. Vacunacion contra malesanan infeccioso a demonstra di a mehora nos calidad di bida, mengua e casonan di malesa y morto di e malesanan aki den e ser humano. P’esey nos ta ofrece e progama di vacunacion na Aruba pa tur mucha entre 0-12 aña, sin importa si nan of nan mayornan tin estadia ilegal na Aruba.
Pa kico?
Pa duna proteccion y asina garantisa e bienestar
comun y e salud di tur mucha na Aruba.
Pa ken?
Muchanan ilegal entre 0-12 aña cu no tin tur vacuna sigun nos programa
di vacunacion, ta haya e oportunidad pa ricibi esakinan.
E servicio aki lo ta gratis y tur informacion lo keda personal y confidencial.
Con lo haci’e?
Lo duna e vacunanan necesario pa completa e schema di vacunacion contra Sarampi,
Bof (cacheton), Rubella (sarampi aleman), Difterie, Tetanus, Kinkhoest, Polio,
Pneumococ, Hepatitis B y HPV (Human Papilloma Virus).
E schema di vacunacion di Aruba ta e siguiente:
HepB: vacuna contra Hepatitis B
DKTP-Hib: vacuna contra Difteria, Kinkhoest, Tetanus, Polio, y Pemofilus Influenzae tipo B
Pneu: vacuna contra Pneumococ
MMR: vacuna contra Cacheton (Bof) Sarampi (Mazelen) y Sarampi Aleman (Rubella),
DKTP: vacuna contra Difteria, Kinkhoest, Tetanus, y Polio
HPV: vacuna contra Human Papiloma Virus (HPV) * Pa mucha muhe so
Unda pa bai?
Tuma contacto cu un instancia den tabel abou mas serca di bo pa mas informacion y pa traha un cita.
Corda cu e servicio aki ta gratis y tur informacion lo keda personal y confidencial
Preguntanan mas comun:
Kiko ta un vacuna?
Un vacuna ta un producto cu ta wordo duna na muchanan chikito pa protehanan contra malesanan peligroso y tin biaha hasta mortal. E vacuna ta stimula e defensa natural di e curpa y ta prepara e curpa pa combati malesanan mas lihe y efectivo.
Con un vacuna ta funciona?
Un vacuna ta yuda e sistema imunologico combati un infeccion dor di causa un reaccion specifico contra un malesa. Bo sistema imunologico lo sa con pa combati e infeccion si den futuro e virus of bacteria ey infecta bo curpa.
Vacuna por ta peligroso?
No. Un vacuna ta safw. Bo yiu tin un chens mas grandi pa wordo afecta negativamente door di un malesa infeccioso cu e vacuna mes. Tur vacuna mester wordo getest pa wak si nan ta safe y mester pasa dor di varios test clinico riguroso prome di pone pa uzo publico.
Pa kiko mi tin cu vacuna mi yiu?
Vacuna ta salba bida. A calcula cu e vacuna contra Sarampi a yega di preveni mas o menos 23 miyon di morto entre aña 2000 y 2018.
Vacuna ta yuda proteha bo yiu contra malesanan cu por causa daño serio of morto especialmente den hendenan unda e sistema imunologico ta den desaroyo manera ta e caso di un mucha chikito.
P’esey ta importante pa vacuna bo yiu. Sino tin chens cu malesanan hopi contagioso por regresa manera Sarampi, Difteria y Polio cu den pasado tabata un problema pa salubridad publico na hopi pais.
Mi yiu por soporta tur e vacuna?
Si. Mayornan ta preocupa cu varios vacuna pareuw por ta dimas pa e sistema imunologico di nan yiu. Pero muchanan ta bin den contacto cu miles di microbionan tur dia. E hecho ta cu un simpel griep of dolor di garganta por pone un peso hopi mas grandi riba e sistema imunologico di un mucha cu e vacuna mes.
Mi mester vacuna mi yiu ainda maske e malesanan no ta circula den nos comunidad?
Si. Por ta e malesanan a no ta circula na Aruba of den nos region, nan ta keda peligroso y e por plama di un area endemico pa otro parti di mundo via di e coneccionnan extenso di pais pa pais.
Kiko ta “herd immunity”/imunidad colectivo?
Ora suficiente hende den nos comunidad ta immuun contra cierto malesanan specifico por papia di “herd immunity” of imundad colectivo. Den e caso aki e malesa no por plama asina facil di persona pa persona dor cu e mayoria di e hendenan ta immuun caba contra dje. E imunidad colectivo ta forma un capa di proteccion pa tur hende incluso e persona no vacuna. E imunidad colectivo tambe ta yuda preveni cu surgi brote den futuro dor di evita plamamento di malesanan. E malesanan aki ta bira scars y hasta desparece por completo den e comunidad.
Mi yiu por bira malo dor di e vacuna?
Vacuna ta safe. E malesa of malestar causa dor di e vacuna no ta sosode hopi y si tin reaccion e ta tiki manera dolor na e sitio di vacuna of tiki keintura y no ta dura hopi. Por trata e reaccionan aki cu un remedi pa kita dolor of keintura manera paracetamol of por pone un paña friu riba e luga di inyeccion. Si bo ta keda preocupa por tuma contacto cu bo dokter di cas of cu Wit Gele Kruis.
Investigacion extensivo a mustra cu no tin relacion entre vacuna y autismo.
Cua malesanan e vacunanan por preveni?
Vacunanan ta proteha bo yiu contra malesanan serio manera polio cu por causa paralisis; Sarampi cu por causa daño cerebral of cieguedad; y Tetanus cu por causa contraccionnan masha doloroso di e musculonan y dificultad pa come y hala rosea en especial den baby recien naci. Pa un lista di e vacunanan mas comun y e malesanan cu nan ta preveni por consulta e lista concerni.


text:
Barranquilla2018News
Mas medaya pa Mikel
Brons den 200m liber den natacion
Mikel Schreuders ta logra un biaha mas un medaya den e Weganan Centroamericano y del Caribe Barranquilla 2018. Despues di logra su medaya di plata diabierna ultimo den 100m liber, diamars anochi ta logra su di dos medaya e biaha aki den 200m liber cu un tempo di 1:48.63 p’asina logra medaya di brons pa Aruba.
E mainta a inicia cu Mikel y Daniel participando den e mesun 200m liber. Mikel ta logra posiciona su mes na di 8 lugar den e tabla completo y asina logra su lugar den e final. Anochi e mester a inicia asina den e lane 8, pero esaki no a strob’e di demostra su calidad den awa. Apesar cu den e prome 50m e tabata atras t’e na di 5 lugar, ya na di 100m a bula dos posiciona y keda e resto di 100m ta di 3er lugar.
Cu e tempo aki Mikel ta logra un ‘personal best’ den su evento preferi.
Pabien Mikel🥈🥉


text: Diaranson mainta a drenta informe di un accidente riba Caya G.F. “Betico” Croes na e crusada pa bay Seroe Biento. Polis a presenta na e sitio y a atende cu dirigi trafico como tambe tuma datos di e chauffeurnan di e accidente aki. Aki a trata di un accidente pa falta di preferencia unda chauffeur di un Toyota Vitz biniendo for di Seroe Biento a subi Caya G.F. “Betico” Croes sin paga bon tino y a dal den banda di un Honda CRV bayendo pariba mandando esaki bay den trafico contrario. Afortunadamente ningun person a resulta herida den e accidente aki.


text:
19 Residents +
7 Non Residents +
11% of those residents tested were positive
From the DVG
Summary pa awe di casonan di covid19 na aruba.ORANJESTY-25 september 2021. Second summary di awe 18 person a recover and total di 26 case nobo di COVID-19 a keda register di which 7th non-resident. E cifranan aki ta represents a 'Positivity rate' bou di nos residentenan di 11 %. E quantity di casonan active di COVID-19 pa awe ta 270 and quantity di fayecidonan relate cu COVID-19 a increase na 165. E 5 mortonan di awe to fayece na Colombia den e siman cu a pass. Forsa na family di e fayecidonan. Data ta illustra casonan nobo di COVID cu a weekly average di 25 case pa day and averahe di 'positivity rate' weekly di 13 % for day.
Currently na Aruba tin 20 internal person debi na COVID di which den ICU tin 4 person, riba general floor tin 16 Person and na Colombia tin currently 19 person den intensive care.


text:
KRALENDIJK – Direktiva di Fundashon Alzheimer Bonaire ta hopi konsiente ku e medidanan ku mester a tuma relashoná ku e Corona krisis tabatin un impakto grandi riba personanan ku Demensia pero tambe riba nan hendenan di kas. Nos situashon na Bonaire no ta un eksepshon. Ku seramentu di tur Pasadia na prinsipio di mart i awendia ku nan ta habrí parsialmente, famianan ku un ser keri ku Demensia, a haña nan mes obligá pa kuida e persona aki ku ménos yudansa djafó i di Thuiszorg.
No opstante e echo ku nan no ta profeshonal pa por a duna e kuido nesesario, Fundashon Alzheimer Bonaire a konstatá ku nan a duna kuido ekselente na nan sernan stimá durante e último 5 lunanan; di nos parti un kòmplimènt pa nan tur!
Pa e famianan sinembargo ainda no ta bon kla kon e normal nobo lo bai ta: E Pasadianan lo bai funshoná atrobe manera kustumber?
– Nan komo miembro di famia lo ta kapas pa sigui ofresé e sostén i kuido nesesario?
Nan ta haña nan konfrontá ku e inseguridatnan aki, siendo ku nan tur ta deseá lo mehor pa nan famia.
Direktiva di Fundashon Alzheimer Bonaire tin tur komprenshon p’e situashon dje dunadónan di kuido aki.
Maduro & Curiel’s Bank (Bonaire) N.V. ta rekonose e esfuerso partikular dje famianan aki, i ku sostén finansiero di nan parti huntu ku Fundashon Alzheimer Bonaire nan ke organisá un Dia di Famia, “Family Day” pa e persona-nan balente aki.
Komo muestra di gratitut i rekonosementu nan lo ofresé e dunadónan di kuido un programa variá den luna di sèptèmber próksimo, i e Tema lo ta: “Nos no a lubidá boso.”
Via medionan lokal, Fundashon Alzheimer Bonaire ta bai pidi e miembronan di famia ku ta bini na remarke, pa nan registrá pa mas tardá 31 di ougùstùs próksimo via telefon nr +599-7800120 serka nos ‘Case Manager Dementie’, sra Henna Winklaar, ku ta alabes vise-presidente di direktiva.
FAB su deseo ta pa tur miembro di famia ku ta bini na remarke pa partisipá na e “dia di famia” aki registrá, pasobra nan ta meresé esaki.


text:
Esaki ta e ultimo siman na Teresita Center San Nicolaas
Lo sigui vacuna na ImSan
Oranjestad, 16 di Juni 2021 – Aruba: Diabierna awor dia 18 di juni lo ta e ultimo dia pa vacuna na Teresita Center situa na San Nicolaas.
Desde otro siman localidad nobo pa vacuna lo ta ImSan na San Nicolaas.
Orario y dianan na ImSan lo ta di 8.30am te cu 11.30am riba dialuna, diaranson y diabierna.
Tur persona lo wordo atendi via afspraak di cual e afspraaknan lo wordo coordina via nos call center na number 280-0101 of por traha afspraak via nos website www.dvg.aw tambe.
Pa mas informacion por contact nos via nos number 522-4200 of por subi riba nos facebook page of website di DVG.


text:
Direktorado Komunidat i Kuido lo informá komunidat na momentu ku esaki ta posibel atrobe.
Tur sitanan di awe na Registro Sivil ta bira djabièrnè 17 di sèptèmber 2021.mesun orario. Lo komuniká tur sobrá sitanan despues.
Entidat Públiko Boneiru ta pidi diskulpa pa e inkumbiniensia ku esaki ta trese kuné. Ta konta riba komprenshon di pueblo.
Registro Sivil no por duna servisio awe 14 sèptèmber 2021 na komunidat
Direktorado Komunidat i Kuido lo informá komunidat na momentu ku esaki ta posibel atrobe.


text:
WILLEMSTAD – E situashon ekonómiko angustioso den pais bisiña Venezuela ta pone mas i mas hende hui pa e islanan. Pa Kòrsou pero espesialmente pa Aruba. “Nan ta bini ku hopi hende den boto chikí sin medida di seguridat.”
Kombatí imigrashon ilegal tambe ta un di e tareanan di wardakosta, asina bosero Roderick Gouverneur ta bisa. “Pa loke ta e situashon na Venezuela nos ta trata di pone mas patruya, pasobra nos ta ripará ku tin mas hende ku ta purba yega tera ilegalmente.”
Minister di Hustisia Nelson Navarro tambe a ripará ku tin un fluho. Via laman, pero tambe riba tera. Venesolano ta drenta ku visa di turista pero nan no ta bai bèk. Aktualmente ta rastreá e venesolanonan aki i ta saka nan, asina e ta laga sa.
Esfuerso èkstra
Navarro ta komprondé e gritu di Tweede Kamer pa esfuerso èkstra di marina i ta indiká ku esaki ta e intenshon tambe. Bosero Maartje van der Maas di Defensa di Área Karibense ta bisa ku te ainda ta warda un señal di polítika pa pone mas personal traha. E yegada di e supmarino Bruinvis, e barku di stashon Zr. Ms. Van Amstel i e barku di mas grandi di marina, Karel Doorman, segun e no tin relashon ku e situashon na e pais bisiña Venezuela ku a bira mas malu.
Mientrastantu wardakosta ta traha un tiki mas duru. “E imigrantenan ilegal ta bini ku yate, ku barku di fruta i ku boto masha krekeché mes. Na Aruba nos tin wowo èkstra riba laman pasobra ta un biahe di barku di 1 ora i mei so, ke men por alkans’é mas fasil. Algun luna pasá un kapitan a tira hende na laman pega ku kosta, i dos hòmber a hoga.”
Outor Anneke Polak


text:
Freewinds:
YMCA di Aruba a duna un danki special na e Ministerio di Boluntario di Freewinds pa ayuda mantene nos hobenan di Aruba sigur pa mas di 12 luna.
Yudando Aruba pa sigura cu nos hobenan ta proteha durante e pandemia di Covid-19, e Ministerio di Boluntario di Freewinds a desinfecta no solamente scolnan pero tur dos edificio di YMCA. E edificio di YMCA na San Nicolas y esun na Dakota tur dos ta wordo usa pa les y tambe pa actividadnan después di scol.
Pesey e edificionan aki a wordo trata cu prioridad pa e Ministerio di Boluntario di Freewinds y pesey e secretario general di Ymca kier a yama danki.
Recientemente na un ceremonia chikito na YMCA Dakota e secretaria General di YMCA, Sra, Mariana Kelly-Paula, a presenta e Port Captain di Freewinds, sr. Ken Weber, un certificado special di Danki. Di e manera aki kier a demostra e apreciación cu e staf y e mayornan tin pa tur e atención cu e Ministerio di Boluntario a duna pa asegura cu YMCA a keda liber di Covid-19.
E Ministerio di Boluntario ta conocí rond Aruba pa e dedicación y e atención na nan trabo upa mantene un ambiente sigur pa nos tur.
Y den e caso di YMCA’s desinfectando tur e areanan , inclusivo e speelplaats pafor.
Sra. Kelly-Paula, secretaria general di YMCA, a bisa lo siguiente di e Ministerio di Boluntario:” YMCA ta sumamente agradecido pa tur e yudansa y e guía cu a ricibi di Freewinds durante e temporada difícil di Covid-19. Freewinds tawata sumamente pro activo pa duna yudansa na e dos YMCA’s pa desinfecta tur dos edificio y asina garantizando cu nos Y’s Care After school Program por a sigi sigur pa tur participante.Danki na boso tur pa loke boso a hasi pa nos”
Pa asistencia di e Ministerio di Boluntario di Freewinds pa desinfecta bo lugar, of pa ricibi un seminario di prevención of un training con pa desinfecta bo lugar di trabou of bo cas, por favor contact susan.lora@freewinds.org of na signal +1-727-8104 of na cel 297 747-1613.
Pa haya información con bo por proteha bo mes y otronan,con bo por mantene bo cas y bo lugar di trabou sigur bishita e How to Stay Well Resource Center online na www.scientology.org/staywel na undo bo ta waak tur e pamfletanan y video y por download nan gratuitamente.
Tur e material aki ta obtenibel na spaño, hulandes e ingles y 18 idioma mas.
Pa haya sa di Freewinds waak, Inside Scientology: The Freewinds. Na The Scientology Network.


text:
Empoderamento di un hende muhe ta cuminsa di paden. Un hende muhe cu sa kico e por ta bira invencibel y por tuma su poder.
Un muhe Empodera, ta Encurasha, Lucha, y Comparti cu otro pa nan ta muhe exitoso di mañan.Peticion pa ayudo
Pa cumpli cu e metanan menciona CEDEHM ta haci investigacion, tuma iniciativa, promove derecho igual, oportunidad igual, libertad y responsabilidad (social) den e comunidad Arubano, no solamente pa hende muhe pero tambe pa e hende homber e.o. riba tereno economico, cultural y social den cual cada persona ta wordo encurasha pa bira e economicamente independiente.
CEDEHM ta duna oido y guia na cliente atraves di un “walk-in basis”, sin cita adelanta.
Conseho juridico y social.
Referi na otro instancianan.
Señala tendencianan actual.
Desaroya proyectonan y organisa campañanan di concienticacion.
Desaroya y implementa programanan di empoderamento “Mentorship Programs”.
Desaroya programanan pa empodera e hende muher riba tereno economico.
CEDEHM ta traha hunto cu otro departamentonan y organisacionan (gobernamental y no gobernamental) y ta fungi como un punto di contacto pa organisacionnan internacional y nacional y como vocero, specialmente di e hende muhe Arubiano.
Dia 10 di december 1999, Reino Hulandes a firma un tratado internacional cu Nacionan Uni encuanto eliminacion di tur forma di discriminacion contra e hende muher. E tratado internacional aki ta conoci como “convenio di CEDAW”. E convenio di CEDAW a wordo ratifica dia 22 di mei 2002 y asina Aruba, como pais cu ta forma parti di e Reino Hulandes,tambe ta comprometi pa cumpli cu e metanan y principionan di e convenio di CEDAW.
Mediante decreto nacional (landsbesluit) di 24 di september 2013 riba propuesta di Minister di Asuntonan Economico, Asuntonan Social y Cultura por medio di previo decision di Conseho di Minister di 27 augustus 2010, a formalisa e desicion pa institui un departamento di gobierno cu lo ta specificamente encarga cu implementacion di e metananan di e convenio di CEDAW na Aruba. Den e cuadro aki dia 1 di januari 2011 a institui Centro di Desaroyo di Hende Muher (CEDEHM) cual departamento ta resorta bou di Minister di Asuntonan Social y Labor.
CEDEHM su meta principal, segun e decreto nacional di su institucion, cual ta basa ariba e Convenio di CEDAW, ta pa duna un caracter structural y duradero na varios actividadnan pa desaroya e mehoracion den posicion di e hende muher creando igualdad den generonan. E enfoque riba e mehoracion den posicion (empowerment) di e hende muher ta sali for di e punto di bista di e posicion di desbentaha di e hende muher den nos comunidad actual.
CEDEHM tin ademas e tarea pa conseha gobierno encuanto tur topico cu ta afecta e posicion di e hende muher den e comunidad Arubiano, y den e cuadro aki ta encarga cu:
Empoderamento di un hende muhe ta cuminsa di paden. Un hende muhe cu sa kico e por ta bira invencibel y por tuma su poder.
Un muhe Empodera, ta Encurasha, Lucha, y Comparti cu otro pa nan ta muhe exitoso di mañan.
-CEDEHM-


text:
Sr. Errol Roberto Rooi:
A nasé na Kòrsou dia 5 di yüni 1953 I a fayesé djaweps 27 di mart 2008 na Hulanda.
E tabata kasa ku sra. Petronella A.M. Vermeulen, for di kua matrimonio a nasé un yu’i hòmber. Na tur Errol, tabata tin 3 yu’i. Oriana i Thaisa de Ley i David Vermeulen.
Na aña 1965 e la haña e oportunidat pa representá su skol “St. Paulus College”, den vòlibòl i mesora Errol a kuminsá destaká.
Na vários okashon Errol a bira kampion di vòlibòl eskolar.
Komo prospekto di vòlibòl, Errol a haña un oportunidat na aña 1969 pa bai hunga den Super Cleaning tim di Bruder Herbert.
Na aña 1972, Errol a bira kampion di Kòrsou i Antia ku Super Cleaning.
Na aña 1973, Errol a haña invitashon pa bai hunga vòlibòl na Puerto Rico.
Na aña 1974, Errol a hunga den selekshon di Antia na Juegos Centro Americano y del Caribe.
Na aña 1978, Errol a hunga den sekshon Antiano, den Panamerikano na Colombia.
Na aña 1978, Errol a bai Hulanda i a hunga den divishon máksimo pa e tim “Brevok”.
Den e mesun aña 1978, Errol a hunga vòlibòl pa selekshon di Hulanda kontra e sekshon di Estádos Unídos.
Na aña 1980, Errol Rooi a hunga pa e selekshon di Hulanda ku a finalisá di 4 den kompetensia Europeo na Alemania.
Na aña 1981, Hulanda a bira kampion den kompetensia Europeo na Skandinavia i Errol a keda skohe komo “Most Valuable Player”.
Na aña 1981, ku Errol Rooi na kabes, Hulandes despues di 25 aña ta logra di gana di Alemania.
Na aña 1983, Errol Rooi a bira kampion di Hulanda ku e tim “Starlift”, kua tim a bai kampionato Europeo i bira kampion.
Na aña 1983, Antia a pidi Errol Rooi pa hunga pa selekshon di vòlibòl na Mexico pa gana klasifikashon pa Cuba.
Errol a haña suspenshon di 2 aña serka Federashon Internashonal di Vòlibòl.
Na aña 1989, Errol Rooi ta regresá e tim di “Brevok”, ku e la kuminsá kuné na Hulanda.
Di aña 1990-1994, Errol a bini un temporada bek Kòrsou.
Na aña 2008, pa ta eksaktamente, djaweps 27 di mart 2008, Errol Roberto Rooi ta fayesé na Hulanda.
Entiero a tuma lugá na Hulanda, riba djaweps 3 di aprel 2008.


text:
Ultimamene por mira e contratista cu ta trahando riba caminda nan no ta pone iluminacion suficiente pa alerta automobilistanan cu tin desviacionnan y camindanan sera. Esaki ta pone chauffeurnan cu no sa ta dal pega den esakinan y ta hayanan den gastonan y tambe algun cu por haya lesionnan y cu consecuencianan. Diadomingo madruga un chauffeur bayendo zuid den scuridad na ultimo momento a hay su mes ta brake ero asina mes a bay dal den e baricadanan y despues a pega den un seroe di santo. Debi na e impacto e chauffeur a resulta herida. Na yegada di e ambulans nan a atende e chauffeur y a transporte pa hospital.
0 thoughts on “Falta di iluminacion na Boegoeroei a bolbe causa un otro accidente”
-
Semper nunca culpa chauffeur…
Semper tur otro cos…
Hende kinan nunca tuma nan mesun culpa..


text:
Tag Archives: pensioenen
SVb bao Maneho di Ocupacion Minimo
Banco di Seguro Social di Aruba SVb ta participa cu en connexion cu prevencion di COVID 19/Coronavirus a adapta su servicio na publico entrante dialuna 16 di maart 2020. Tur nos departamentonan ta traha a base di ocupacion minimo. Unda cu ta posibel ta traha cu cita ademas nos ta sigui duna servicio via telefon… Mas Informacion
SVb y Ocupacion Minimo
Diamars merdia 2 april 2019 Departamento di Pensioenen ta cera
En conexion cu actividadnan interno departamento di Pensioenen di SVb ta cera riba diamars 2 di april entrante 12:00 PM. Departamento di Pensioenen ta atende clientenan cu ta ricibi un pensioen di SVb di AOV of di AWW. Departamento di Pensioenen ta situa na Vondellaan 21. Diaranson 3 di april departamento di Pensioenen ta habri… Mas Informacion


text:
Help:Kontenido
Yudansa: Kontenido
Pa pidi yudansa i pa hasi pregunta, wak Wikipedia:Portal di komunidat. Bo pregunta lo wordu kontesta.
Papiamento òf Papiamentu?Editá
Nan no ta mesun kos! Papiamento/u ta un idioma ku dos ortografia, esta dos sistema di skibimentu. Nan ta:
- ortografia di Papiamento di Aruba (segun prinsipionan etimológiko). Por busca palabra aki of consulta e lista "vocabulario di Papiamento".
- ortografia di papiamentu di Kòrsou i Boneiru (segun prinsipionan fonológiko). Mas informashon riba e reglanan por konsulta e "buki di oro". E buki tambe ta kontene un lista di palabra i un lista di nomber geografiko.
Por usa ambos ortografia?Editá
Den Wikipedia nos mester kooperá! Ambos ta permiti, basta ku ta mantene un solo estilo di ortografia pa kada artikulo. Si bo traha un artíkulo nobo, usa bo mes ortografia. Por fabor no kambia e ortografia di teksto eksistente.
For di kuminsamentu, e menú i kategorianan di Wikipedia ta na ortografia di papiamentu!


text:
ORANJESTAD, Aruba 23 di April 2014: E Proyecto Auto-Estima Aruba ta conoci como e scol di self-esteem na Aruba, hibando dilanti e enseñanzanan di e conocido maestro Bob Mandel, creador di e Proyecto Internacional di Auto-Estima.
Bob Mandel ta un mericano y un experto riba tereno di motivacion y superacion personal. E ta un conferencista reconoci rond mundo y pionero den e terapia di “rebirthing” (renacimento).
E seminarionan di Mandel tabata un inspiracion pa asina crea na nos isla e Proyecto Auto-Estima Aruba, originalmente funda door di Sra. Lucy Arends (dfm).
Despues di a sigui un trayecto cu a inicia na cuminzamento di aña, e prome asociadonan di ELKA & Associates cu a sigui e programa intensivo a haya nan certificado pa loke ta e prome modulo.
Diesdos persona a cuminsa cual na final 5 a logra pasa pa e siguiente modulo di estudio. E programa ta un compromiso cu bo mes pa mehora bo mes den tur aspecto, asina Abigael Arends, Directora di ELKA & Associates a duna di conoce.
“Mi ta orguyoso di esnan cu a logra pasa e prome modulo ya cu tabata un par di luna basta intensivo y sigur no tabata facil. Bo ta haya bo den momentonan cu ta great, pero tambe cu momentonan cu berdaderamente bo ta topa cu bo mes y pa traha riba bo mes y logra transforma bo mes pa un mihor persona y siña para duro den bo zapatonan, cual pa tur persona ta diferente”, el a bisa.
Oranjestad-Pa por ta un lider bo mester por ta un persona cu ta traha riba bo mesun bida pa bo por ta ehempel pa asina guia otro y no ta egoista cu informacion cu wordo intercambia di su mesun bida y asina por yuda otro, Arends a expresa.
E Proyecto Auto-Estima Aruba lo sigui su trayecto den e lunanan aki caminda lo enfoca riba diferente areanan pa asina na final, e asociadonan haya nan diploma como Asistentenan di e proyecto.
E trayecto pa yega na un certificacion ta di un promedio di dos aña intensivo, incluyendo e parti pa ta un lider. Abigael Arends ta un persona certifica pa duna e lesnan aki y ta combina e lesnan cu e parti di conocimento y experiencia, cual ta hopi importante pa yega na e certificacion.
Esnan interesa den e proyecto aki por contacta Abigael Arends atravez di info@elka-aruba.com.


text:
Mikel Schreuders lo landa e final A den e Weganan Panamericano LIMA 2019
Un resultado historico pa Aruba den landamento. E hoben Schreuders a bira e prome landado oficial di Aruba cu a logra drenta un final A den e deporte di landamento den un Weganan Panamericano. Mikel a landa awe e 200m estilo liber unda e ta marca un tempo di 1.49.48 bon pa un di 6 lugar overall den 29 landado. Den su heat, Mikel ta sali na di 3 lugar. Esey ta nifica cu Mikel lo landa awenochi e final A.
Pabien Mikel y hopi exito awenochi den e gran final di landamento na Lima, Peru.


text:
Prome Minister Evelyn Wever-Croes: HULANDA TA PONE CONDICION INESPERA RIBA ARUBA: ARUBA MESTER ACEPTA E RIJKSWET FINANCIEEL TOEZICHT, SINO NO TA HAYA PLACA
Prome Minister Evelyn Wever-Croes:
HULANDA TA PONE CONDICION INESPERA RIBA ARUBA:
ARUBA MESTER ACEPTA E RIJKSWET FINANCIEEL TOEZICHT, SINO NO TA HAYA PLACA
Premier Evelyn Wever-Croes durante conferencia di prensa dialuna mainta, a elabora riba e condicionnan cu Hulanda ta impone riba Aruba pa por duna e suma cu Aruba mester pa lunanan juli, augustus y september, e asina yama 3e tranche, cu ta wordo trata den Conseho di Minister di Reino (RMR) diabierna awor, 3 di juli.
ARUBA A CUMPLI CU TUR CONDICION.
Caft, den nan conseho na RMR, a raporta cu Aruba ta cumpli cu tur condicion y pues Caft ta aproba pa RMR duna Aruba e 3e tranche di financiamento. E suma aproba ta 204 miyon florin, cu ta cubri: (1) necesidad financiero di Gobierno pa juli, augustus y september, pa paga gasto, salario, fondo di AOV, APFA y AZV y FASE; (2) subsidio di salario pa juli, augustus y september.
Den e suma Caft a saca afo dos componente: (1) AZV 5 miyon florin pa luna (total 15 miyon florin) pasobra Aruba mester corta esey segun condicionnan anterior caba; (2) inversion di 40 miyon florin, pasobra Caft kier mira mas precies con e placa ey di inversion lo sirbi e reactivacion di nos economia.
Condicion # 1: Entidad nobo pa maneha e fiansanan den futuro
Den e carta di dia 18 mei ultimo, den cual a duna e aprobacion di e fiansa di 2e tranche, RMR a pone como condicion pa e 3e tranche pa Aruba, cu mester bin un entidad cu lo ricibi e fondonan den futuro, y cu lo tene supervision con e fondonan ta wordo uza. Gobierno di Aruba a pidi mas informacion riba e entidad ey varios biaha, y diahuebs ultimo a wordo priminti cu lo manda esaki dialuna 29 juni, pues apenas 4 dia prome cu RMR. Esaki, te momento cu Prome Minister a informa den Conferencia di Prensa dialuna mainta, no a wordo ricibi.
Condicion # 2: Rijkswet Financieel Toezicht
Secretario di estado Raymond Knops a yama Premier Evelyn Wever-Croes diadomingo, pa informa cu pa Aruba sorpresivamente tin un di dos condicion: “Instemmen met toetreding tot de RFT”. Sin duna mucho splicacion y hustificacion, Hulanda kier pa e supervision financiero pa Aruba no tuma luga mas door di Caft, pero door di Cft, cu un miembro di Aruba acerca y cu e ley riba cual nan ta eherce e supervision ta e ley di Reino “Rijkswet Financieel Toezicht” (RFT). E ley di reino no por wordo imponi, Aruba mester bay di acuerdo prome, pasobra e ta un ley di consensus. Pero si no acepta e condicion aki, Aruba lo no haya e fiansa asina necesario fin di e siman aki.
Loke Hulanda kier ta pa Gobierno di Aruba, prome cu 3 di juli, diabierna awor, indica si ta bay di acuerdo cu ne.
KICO ESAKI KIERMEN PA ARUBA?
Esaki ta trece cu ne cu Aruba di awor en adelante lo por presta na 0%, pa inversion di capital, zachte lening pues, sinembargo e supervision ta bay ta ancra den e ley di Reino, y Aruba mes no por cambi’e ora ta sinti necesidad.
“Mi a contesta sr. Knops cu mi ta di opinion cu e condicion aki, 4 dia prome cu e deadline, no ta na su luga. Un decision asina grandi nos Gobierno so no por tuma. Ademas, dicon si Aruba ta e unico pais cu a demostra responsabilidad financiero, bou un Caft, nan kier saca nos di Caft y hinca nos den un Cft y RFT cu a prueba di ta un fracaso. Pasobra ni Cft ni RFT por a maneha e finansas di Corsou y St. Maarten. Ta prueba cu ta e regimen estricto y ilogico di Cft a forsa Corsou y St. Maarten caminda cu nan ta y a kibra nan economia, forsando nan tuma medidanan drastico.
Berdad den pasado na Aruba e gobierno anterior a maneha nos finasas na forma pesimo, pero nos Gobierno a demostra den poco tempo, bou supervision di Caft, cu nos a transforma un deficit di 400 miyon den un surplus di 40 miyon. Sinembargo e no tabata tin oido pa esaki y a keda riba su punto: sea nos ta acepta e RFT y haya e fiansa asina necesario pa e siguiente 3 lunanan, of nos no ta acept’e, y nos no ta haya e fiansa. Mi mester bisa acerca cu Aruba na e momento aki ainda no ta mira un otro caminda di unda pa haya e placa aki presta. Awe nos a ricibi mas detayes di e entidad, y pa diabierna den RMR nos Minister Plenipotenciario mester indica si e ta bay di acuerdo cu (1) entiteit y (2) RFT. Den e siguiente dianan lo nos duna mas informacion al respecto.
E tema aki no ta un tema cu nos Gobierno so por tuma decision. Mi lo cuminsa e ronda di consulta mesora cu tur gremio y cu Parlamento prome cu nos duna un contesta.
Personalmente mi ta lamenta y mi ta rechasa e actitud aki di Hulanda, cu ta mira cu nos pais a wordo kibra pa e crisis di Covid, pero mi ta sigura cada ciudadano di nos pais, cu nos lo no permiti ni Hulanda, ni ningun otro poder kibra nos. Dios ta grandi y mi tin tur fe y confiansa cu nos ta sali afo di esaki, y mas fuerte” Premier Evelyn Wever-Croes a finalisa bisando.


text:
E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
E presidente ta un persona cu ta lidera y cu ta dispone di podernan ehecutivo y ta supervisa tur otro lider den un organisacion. E termino ta wordo uza pa indica e persona cu ta asigna pa lidera un grupo, un conseho, un asociacion o un pais.
Originalmente e termino tabata referi na e persona cu tabata presidi un ceremonia o un reunion. Awendia e ta referi mas bien na un persona cu competencianan ehecutivo.


text:
ORANJESTAD—Diabierna atardi, na e localidad di FUTURA, Prome Minister Evelyn Wever-Croes y Minister Geoffrey Wever a haci algun traspaso di algun proyecto cu ta mas riba e tereno economico siendo Minister Wever e minister encarga cu Asuntonan Economico.
E prome Proyecto cu a wordo traspasa pa Minister Wever e proyecto AREA pa e desaroyonan den centronan di ciudad di Oranjestad y centro di San Nicolas cu a wordo haci a traves di FUTURA pa asina purba trece bida den caya principal na Oranjestad y San Nicolas.
“Awor nos ta traspasa e proyecto aki y mi tin tur confiansa cu bou Minister Geoffrey Wever hunto cu e fundacion cu nos a lanta ultimo y hunto cu e doñonan di establecimentonan y esnan cu tin negoshi den caya, por logra desaroyonan importante”, Prome Minister a expresa.
Pa loke ta trata San Nicolas, e traspaso di e proyecto a wordo haci na San Nicolas Business Association. Minister Wever lo tuma contacto cu nan.
E di dos Proyecto cu a wordo traspasa ta e proyecto di Incubator cu ta un proyecto cu pa sostene e empresarionan nobo, e hobennan nobo cu ideanan con nan por yega na e capital pa cuminsa y haci nan soñonan bira realidad.
“Nos a haci e trabounan preliminar y akinan nos a pasa esey tambe na Minister Wever y mester bisa cu mi ta hopi orguyoso y agradecico cu FUTURA pa tur e trabounan cu nan a haci y a bin ta haci pa aisna nos por logra cosnan grandi”.
Prome Minsiter a enfatisa e importancia cu Innovacion tin di awo y e preparacionnan cu mester haci pa cambionan cu mester bin den futuro. Prome Minister a remarca: “Pero Innovacion ta mas cu esey, pasobra nos ta prepara pa futuro caba. Bo ta wak di adelanta caba kico ta e cambionan cu ta bin y bo ta cuminsa prepara di awor.
Den e ‘Innovacion camp’ di FUTURA e siman di vakantie, nan lo ta dedica na yuda nos muchanan di chikito caba siña kico ta innovacion na un forma di wega pa asina inculca den cada un e importancia di pensa semper innovativo.


text:
Den luna di augustus 2020 Cosecha a celebra nan 5 aña aniversario y pa esey mes como celebracion a lansa un campaña diahuebs dia 24 di september 2020. Mirando e situacion actual di Covid-19 unda cu nos tur no por ta hunto manera norma,l e campaña aki ta uno cu sigur por participa sin preocupación. Cosecha ta busca e “IT product” y e focus di e campaña aki ta pa asina stimula nos artista y artesano pa por bin cu un producto artesanal unico y autentico. Na unda nan por diseña y traha riba un producto innovativo, y naturalmente “challenge” nan mes. Claro si bo no ta un artista of artesano pero si un persona creativo, esaki ta bo oportunidad pa bo tambe por mustra bo talento.
Por pensa riba por ehempel ceramica, acesorio, lampi, piesanan pa decoracion, productonan innovativo pa sea e ser masculino of femenino y mas. E idea ta pa por traha riba un pieza na cas mes. Principalmente den e temporada aki no mester lubida con importante creatividad ta den nos bida diario.
E REKESITONAN PA PARTICIPA TA LO SIGUIENTE:
- Mester ta original y no tin e SEYO nacional di artesania ainda
- Mester ta inspira door di Aruba su naturalesa, storianan, historia y cultura
- Mester ta acompaña pa un storia di e inspiracion y e concepto di e producto
- Mester ta traha na man of cu tools simpel of machinnan cu por wordo opera na man
- Tin un bon acabado
- Tin un balor comercial
- Por wordo replica
- Mester por domina e material cu e producto ta traha di dje
- Mester tin un WOW factor
Ta importante pa menciona cu pa e campaña aki no por uza: kwihi, cocolishi y matanan protegi.
Participantenan tin te cu dia 16 di november pa por entrega un producto y lo bay tin workshops pa e participantenan durante e periodo di october y november.
Pa participa mester haci registracion via e link aki: http://www.arubacosecha.com/it-challenge cu por haya riba e website di Cosecha y tambe riba nan Facebook page. Dia 20 di november lo saca e ganador y lo ricibi un photoshoot special, promocion nacional y internacional, un special “display” den tienda di Cosecha, SEYO di artesania y Cosecha lo cumpra un coleccion exclusivo di e ganador. Ta saca un ganador memey di tur participante, pero participando ya bo ta un ganador door di kere den bo mes y stimula bo mes pa por yega na un producto final. Tuma e temporada aki cu nos ta mas na cas como un empuhe pa bo por traha riba bo “IT product” y distrai bo mes pa ta mas creativo, inspira y participa na e grandioso campaña aki. Un yamada na un y tur cu tin un idea pa participa na e campaña innovativo aki na unda tin e oportunidad pa diseña, craft y reta bo mes.


text:
Tres supermerkado no ta koperá mas ku e proyekto Komparashon di Preis
Den luna di dézèmber solamente 12 super-i minimerkado a tuma parti den e proyekto Komparashon di Preis. E propietarionan di Zhung Kong y Dragon City ya den kurso di aña a duna di konosé ku nan lo no tuma parti mas na e proyekto di Komparashon di Preis. Pa luna di dézèmber e propietarionan di Famoso y Jia Xing/Xu Sheng tambe a retirá nan koperashon.
E komparashon di preis, den un forma mashá transparente, ta laga e konsumidónan mira mensualmente kua super-òf minimerkado ta mas barata pa un makuto di 67 produkto básiko. Meta di e proyekto aki ta pa hasi e konsumidó mas konsiente pa loke ta trata preis di komestibel.
Supermerkadonan ku no ta partisipá na e proyekto aki ta perhudiká konsientisashon di preis di nan klientela.
Mientras tantu mayoria di e super-òf minimerkadonan a inkluí den e makutu banda di produktonan di marka-A tambe produktonan di marka privada mas barata. E kliente por skohe na e supermerkadonan aki di paga pa por ehèmpel un detergente di nòmber, mas ku $ 3,00 pa liter òf skohe pa un detergente mas barata di $ 1,60 pa liter. E produktonan mas barata ta di bon kalidat. Nan ta mas barata komo ku no ta hasi kampaña di propaganda kostoso pa nan.
Finalmente ta keda na e kliente pa skohe na kua super-òf minimerkado e kier hasi su kompranan. E supermerkadonan ku ta partisipá na e proyekto Komparashon di Preis ta hunga karta habrí ku nan klientela pa loke ta preis di e komestibelnan básiko.


text:
Ruta L-1, L-2, L3 (San Nicolas)
L-2 Dakota
Congo Weg - Lago Heights
Congo Weg, Weg Rooi Hundo, Weg Fontein, Dr. Schaepmanstraat via Hilderbrandstraat pa Gate 8, Staringstraat pasa dilanti Macro Supermarket y bek pa Dr. Schaepmanstraat, Weg Rooi Hundo y sigui cu e ruta normal.
L-3A Santa Cruz
Bernardstraat - Busstation San Nicolas
Rotonde FTA, Pastoor Hendrikstraat, Clavelstraat, Isaac Wagemakerstraat, Crusada Weg Sero Preto links pa Weg Sero Preto, sigui Weg Rooi Hundo, Weg Fontein, Dr. Schaepmastraat, Double Happy Hardware Store, Macro Supermarket, Gate 8, sigui e ruta normal pa despues bay bek na Hilderbrandstraat, pasa bek dilanti Double Happy Hardware y sigui cu e mesun ruta bek.
Ruta L-1, L-2, L3 (Oranjestad)
Watty Vos Boulevard, Caya G.F. Betico Croes, De La Sallestraat, Professor Lorentzstraat, Driemasterstraat, Paardenbaaistraat


text:
Comunicado relaciona cu preocupacion tocante e caso di e 3 muchanan
Recientemente nos por a observa den medianan di comunicacion, cu a surgi un preocupacion grandi relaciona cu un caso di 3 mucha cu actualmente ta biba cu nan mama y su pareha nobo.
Den e ultimo dos dianan e famia aki a wordo bishita door di ambos Polis y Directie Voogdijraad. E caso aki actualmente ta bou di investigacion cerca Bureau Sostenemi pa asina por determina e situacion cu e muchanan aki ta bibando aden. Instancianan tin hopi contacto cu tur miembronan di famia, incluyendo e wela di e muchanan y e scol caminda nan ta bay. E caso aki ta uno complica y ainda tin hopi pregunta cu sigur mester haya su debido atencion y wordo contesta, pa por haya un bista concreto relaciona cu e situacion di e muchanan aki pa por brinda nan un miho futuro. Pa por haya contesta riba tur e preguntanan aki mester haci un investigacion profundo primordialmente y esaki ta locual cu ta tumando luga.
Awe a tuma luga un reunion conhuntamente cu Polis, Bureau Slachtofferhulp, Departamento di Asunto Social y Bureau Sostenemi. Durante e reunion aki tur instancia a wordo bon informa di e caso y a haci palabracionnan concerni e siguiente pasonan cu mester wordo tuma luga pa cu e investigacion aki. E preocupacion cu a surgi den e ultimo dianan por causa mas daño na e famia y muy en especialmente e muchanan, door di e atencion negativo cu e ta ricibiendo. E mas primordial pa e caso aki por cana su caminda debido ta pa instancianan cumpli cu e palabracionnan cu a wordo haci.
Nos di Bureau Sostenemi ta compronde e preocupacion aki pa cu e muchanan. Pa es motibo nos ta informa cu nos lo ta acercando tur personanan concerni cu ta preocupa y cu a bin pa dilanti cu informacion di caso aki den forma publico, pa asina informanan debidamente y corectamente di ful e investigacion.
Tur e profesionalnan envolvi den e caso aki ta trahando incansabelmente pa percura cu e muchanan aki ta sigur y ta haciendo tur lo posibel pa e caso aki wordo resolvi debidamente. Nos ta pidi comprencion di parti di pueblo pa asina e caso aki por cana su caminda. Na prome luga ta e seguridad di e muchanan aki, y pa esaki ta tragando ariba un plan di seguridad (veilighedsplan) pa e caso.


text:
Minister di Enseñansa y Deporte Sr. Endy Croes a reuni cu Sra. Josephine Albertus y tambe Sra. Tricia Ramou Everon di SIMAR diamars atardi na Bestuurskantoor. Den su promer reunion cual porcierto na un manera hopi agradabel por a sinti mesora un sfera di un cambio total.
Manera Minister a splica algun dia atras cu su deseo ta pa re-establese trankilidad y paz den e veld di enseñansa y pa logra esaki lo traha cu portanan habri pa scucha tur stakeholders pa e bienestar general. Minister Endy Croes no a bay den detayes di e reunion pero a cubri diferente puntonan di precupacion.
Alavez a splica cu lo traha mesora riba solucionnan practico pa den tempo corto por tin trankilidad riba algun di e topiconan cu a wordo tresi na mesa. Minister Endy Croes y SIMAR a sali contento y satisfecho di dicho reunion.


text:
KRALENDIJK – “Mi no por drenta, nan no ta laga mi drenta. Ta tereno públiko”, un hende muhé ta grita na ingles serka e entrada di hotèl Courtyard Marriott, kaminda un delegashon parlamentario hulandes a kaba di terminá e konferensia di pobresa ku un konferensia di prensa. E hende muhé ta bistí na un T-shirt ku e teksto ‘Nò ta Nò’ di e movementu Nos Kier Boneiru Bèk (NKBB), ku ta lucha kontra e státùs di kuerpo públiko pa Boneiru.
E movementu, bou di maneho di James Finies, ku kuater persona ta pará dilanti porta ta warda pa por entregá un mensahe na e delegashon hulandes. Jeroen Recourt (Tweede Kamer) i Ruard Ganzevoort (Eerste Kamer) ta sali pafó pa bin papia ku Finies i tuma un ènvelòp ku ‘un kartika’. “Naturalemente pobresa ta importante, pero nos ke mantené nos kultura, nos dignidat, Finies ta bisa.
Ganzevoort ta sigui papia di e pobresa ku tabata motibu pa e delegashon su bishita na Boneiru. “E dignidat ta sinta tambe den un entrada humano, un bon kas, bon enseñansa, bon kuido.” Recourt ta sigurá Finies ku ta rekonosé e derecho di outodeterminashon. “Esaki Nashonnan Uní a kodifiká.” Por lo demas e lidernan di e delegashon di Hulanda ta referí na elekshonnan. “Si bo haña sufisiente voto nos lo mester dil ku esaki.”
Riba e konferensha e delegashonnan di Hulanda i e islanan a yega mas serka di otro. Djasabra e hulandesnan a mira e pobresa ku nan mes wowonan serka entre otro un bishita di kas. “Mi a spanta”, Recourt ta bisa. Ganzevoort ta menta e falta di un Lei di Sosten Social (WMO) komo un noshon nobo. “No tin kuido na midí. Ta p’esei hendenan aki no ta haña e ayudo ku nan mester.”
Delegashon di Statia ousente
Sint Eustatius no tabata representá na e konferensia. Pa falta di un presupuesto aprobá no tabatin plaka pa e biahe di e diputado Derrick Simmons. Su presentashon el a manda pa Boneiru. No a papia tampoko tokante problema di gobièrnu entre Statia i Hulanda, segun Recourt. E ta haña lástima ku ta manera Bestuurscollege ta bula pipa pa e kombersashon ei. “Semper bo mester keda papia.”
Outor Gijs van den Heuvel


text:
ORANJESTAD – Bulamentu riba e islanan no tin un bida largu. Por lo ménos diessinku kompania di aviashon, tantu lokal komo oropeo, a trata esaki último sinkuenta aña. Pero asta ku gobièrnu komo (ko-)doño òf miónes na sosten di estado, un pa un nan a bai fayit.
ALM ku 37 aña tabata esun ku a keda den laira mas largu. Ku gobièrnu komo doño e kompania tabatin un monopolio riba e islanan. ALM a krese pa 26 destinashon di buelo di kua mayoria (5) pa Venezuela, pero na 2001 a hañ’é fòrsá di stòp.
Edwin Kelly di Direktiva di Aviashon Aruba ta papia ku Sharina Henriquez
Direktor Edwin Kelly di Direktiva di Aviashon Aruba, despues di un kuart siglo di ta aktivo den e sektor, a mira seis kompania aéreo bini i bai. Sin konta e ‘muskanan di un dia so’ manera Fly Aruba. Na 2011 el a bula yega i el a disparsé atrobe despues di un luna.
Fluktua
Segun Kelly e punto ku ta primi mas tantu ta ku no ta tene sufisiente kuenta ku kambionan den merkado. “E merkado venesolano tabata masha fuerte. Esun kubano tambe, pero ku liberalisashon esaki a para. Ta merkadonan temporario ku ta fluktua. Ta p’esei un strategia pa término largu ta nesesario.”
Fundadó di InselAir den pèrtá, Edward Heerenveen: “Niun hende no a ferwagt ku e preis di zeta lo a bash’ abou dje tantu ei.”E kompania a invertí pisá riba Venezuela i mester di e pais aki pa por bula riba otro rutanan manera Sürnam, Brazil i Trinidad. E 100 mion dòler di debe di e pais ei awor a pone e kompania di aviashon na rant di bankarota.
Giovanni Atalita ta ko-fundadó di AVA Airlines i tin basta tempu ta lora kaba den aviashon lokal. “Mi ta kere e triki ta pa traha un pia un pia pa pèrkurá espesialmente pa bo no tin muchu ‘overhead’. Bo por bula riba shen destinashon, pero si e buelonan no yena, a kaba.”
DiviDivi Air
Heerenveen di su banda ta bisa ku un kompania di aviashon ku ta bula entre e islanan so no tin futuro. Ta kompania masha chikitu so, manera DiviDivi Air ku ta bula entre Kòrsou i Boneiru ku un kapasidat pa shete pasahero, ta logra. Es ku ke sobreviví mester bira un kompania internashonal karibense. “KLM tampoko lo no sobreviví nunka si ta for di Hulanda so nan ta bula. Nan ta mas grandi den eksterior i esei ta nos ehèmpel.”
Kelly tambe ta bisa ku e bolo ta muchu chikí pa parti. Riba e pregunta si ta nesesario pa haña sosten di gobièrnu pa e avionnan keda den laira, e ta kontestá: “Esei ta un desishon stratégiko. Pero ta importante ku un gobièrnu ta vigilá e ruta i ku e konekshon entre e islanan no bai pèrdí.”
Ku ayudo di Hulanda e islanan ta studia aktualmente kon por yega na un konekshon aéreo ku sí ta duradero.


text:
Dialuna Garage Centraal Aruba a haci un donacion di un Hyundai Accent na Fundacion Pa Nos Comunidad. Rodney Kock, Marketing Manager a splica cu continuamente Garage Centraal continuamente nan ta wak nomber di Fundacion pa Nos Comunidad den media y tur hende conoce nomber di e fundacion aki. pa esaki tabata ta un placer pa nan colabora cu e fundacion aki, pa nan por sigui cu e labor importante di ayudo, specialmente den e temporada dificil aki.
Fundacion pa Nos Comunidad ta cliente di Garage Centraal unda nan tabata busca auto cerca nan, pero na dado momento, nantabata tin mester di un otro auto pa haci otro tipo di trabou, nan budget tabata poco short. Y den sentido aki, a base di nan contract record y nan contribucion, e tabata e miho opcion pa ofrece e auto aki na nan, pa asina nan sigui cu e labornan cu nan ta haciendo.
Garage Centraal Aruba, den forma di donacion, ta reconoce con valioso trabou di Fundacion pa Nos Comunidad ta haciendo y ta desea pa cada ocasion cu comunidad tin mester, Fundacion pa Nos Comunidad t’ey pa comunidad di Aruba. Nos tur hunto, contribuyendo cu cada granito di arena, nos tur lo bay dilanti.
Gianaika van der Biezen, director di Fundacion Pa Nos Comunidad a indica cu nan team di boluntario como tambe trahado a crece. Semper nan a traha cu Garage Centraal y el a ricibi e bon noticia cu nan ta haya un Hyundai Accent pa nan sigui cu nan labornan comunitario. No solamente den entrega di pakete pero tambe bishita na cas/
Directora di FPNC a sigui bisa cu nan a ricibi un cantidad mas grandi di cliente, pero nan team tambe a bira mas grandi. Aruba ta un isla chikito y bo mester por ta mobil, pa cual e auto ricibi for di Garage Centraal ta di suma importancia na ora di haci entrega di pakete di cuminda pero tambe bishita na cas.
Fundacion Pa Nos Comunidad ta sumamente contento pa donacion ricibi for di Garage Centraal, pa cual nan ta gradici gerencia, staff y personal di Garage Centraal Aruba, di parti directiva y boluntarionan pa nan contribucion na un bon causa.


text:
43-2018 – Aruba Chamber Business Event 2018: Dos tremendo presentacion encuanto ‘Sustainable Entrepreneurship
Oranjestad – Diabierna 30 di november ultimo a tene luga den Renaissance Convention Center e Aruba Chamber Business Event 2018. Esaki ta e gran evento anual di Camara di Comercio y Industria Aruba (KvK) enfocando riba e empresario local y poniendo enfasis riba un topico actual. Pa e ocasion aki e topico di e anochi tabata dirigi riba ‘sustainable entrepreneurship’ caminda e importancia di sobrevivencia di e empresa a wordo discuti. E topico aki ta hopi discuti tanto den sector priva como sector publico y KvK a logra conecta e comerciante y trece mas conscientisacion durante e evento aki. Un danki ta bay na e patrocinado principal pa e evento cu ta Caribbean Mercantile Bank N.V.
Un programa bon balansa
E evento a cuminsa cu un palabra di bonbini door di e moderador, Sra. Michele Brooks y despues e discurso di Presidente Suplente di Directiva di KvK, Sr. Omar Tromp. Durante su discurso Sr. Tromp a elabora riba inovacion den sector priva, e importancia di comparti informacion y tambe mehoracion di leynan laboral pa por yega na un empresa sostenibel.
E prome presentacion di e anochi a wordo duna door di Sra. Lisette Malmberg, kende a conta di su experiencia di forma parti di un negoshi di famia y con esaki a crece bira un negoshi sostenibel. Tambe el a splica riba e iniciativa pa yuda e bienestar general via Hope Foundation.
E segundo presentacion tabata di e invitado internacional, Sra. Angel Rich. Sra. Rich a comparti su experiencia riba con pa haya stabilidad emocional como un empresario. El a papia di su experiencia personal y con el a crece como persona y logra yega na su propio negoshi. Ademas el a duna e publico presente algun conseho con nan tambe por crece y midi nan exitonan. Siguientemente a sigui un sesion caminda publico presente por a haci pregunta na e oradornan. Directiva di KvK a clausura e parti oficial cu algun palabra y a gradici e oradornan y tur esnan presente pa haci e anochi uno exitoso y sperando cu a motiva nos comerciantenan na crea negoshinan mas sostenibel pa bienestar di Aruba.
Network cu bon ambiente
Despues di e presentacionnan hopi informativo a sigui cu e parti social caminda por a discuti riba e topico di e anochi y crea of reforsa e lasonan comercial den un ambiente ameno. Esnan presente por a comparti nan experiencia acompaña di un aperitivo y bebida. Esaki hunto cu e bon entretenimento musical di Tsunami.
En conexion cu e evento KvK a produci un encuesta pa asina colecta informacion riba e evento anual. Si bo persona tin algun comentario of sugerencia pa engrandece e evento anual di KvK y ta interesa den e encuesta, fabor di manda un e-mail na businessinfo@arubachamber.com of tuma contacto cu e departamento di BIS na telefon 582-1566 ext. 27/30. Intencion di KvK ta semper pa brinda informacion y contribui na un miho comercio cu mas oportunidad y exito pa Aruba.
Aruba, 5 di december 2018
Camara di Comercio y Industria (KvK)


text:
ORANJESTAD – Hobennan ta indica durante e anochi di informacion di DUO cu ainda nan ta prefera e prestamo Hulandes mas caro ariba e Arubalening mas barata. Y asina haya nan mes obliga pa keda mas largo na Hulanda pa traha pa paga nan debe.
Empleadonan di DUO ta na Aruba e simannan aki pa duna informacion, locual nan tambe a haci na Corsou prome. No ta mucho cla si na Aruba tambe tin kehonan di ex studiantenan manera na Corsou unda ta haya cu DUO no ta tene suficiente cuenta cu e circustancianan local pa paga bek nan debe. Nan ta haya cu riba e islanan e gastonan di bida ta mas halto mientrastanto e sueldonan ta mas abou compara cu na Hulanda.
Na Corsou ex studiantenan a organisa nan mes pa protesta y tambe na Sint-Maarten tin kehonan. Sinembargo na Aruba no por tende mucho protesta pa adapta e areglo di carga di DUO manera na e otro islanan.
Locual si por ripara riba e anochi di informacion cu hobennan cu lo bay studia pronto, mayoria ainda ta scoge p’e prestamo caro di DUO riba Arubalening cual ta mas barata pa paga bek.
Kico Arubalening ta encera?
Pasobra Arubalening no ta parce suficiente pa studianten cu kier bay Hulanda. E prestamo mas tanto ta un alivio pa e prome gastonan di vivienda y otro asuntonan basico. Den e prome aña e studiante cu ta bay Hulanda, lo ricibi e pakete di 15 mil florin (algo mas cu 7600 euro) y despues 3181 florin (1614 euro) den un termino. E siguiente añanan e studiante lo ricibi e sumi aki den dos termino. Pues algo mas cu 6000 mil (un poco mas cu 3000 euro) total pa aña.
Esun cu ta regresa dentro di tres aña y lo cumpli cu cinco aña di trabou na Aruba, por haya un descuento di 35% riba nan debe. Y entrante di 2020 no mester paga interes mas.
Pero pa Shadira Milani (19) kende ta den Havo, Arubalening ainda no ta atractivo. “E no ta suficiente. Esey nan ta bisa tambe na mi scol y mi mama tambe.” Destiny Maduro (23) ta atende Universidad di Aruba pa un estudio di bachelor y ya tin Arubalening. “E bahamento na zero porciento di interes sigur lo yuda. Pero mi kier sigui cu un estudio di master na Hulanda. Y mi no ta kere cu mi por sin presta na DUO.”
Nan pero hopi otro studiantenan na e encuentro ta indica cu nan lo no bin Aruba bek por lo pronto, despues di slaag. Maduro tampoco. “Mi por gana mas placa eybanda pa paga mi debenan mas lihe. Tambe esun di Arubalening.”
DUO no ta tene cuenta cu valuta
Un di e mayornan presente, esta Mark, ta puntra un empleado di DUO si no ta posibel pa tene cuenta cu e cambio di valuta. “Esaki ta un riesgo. Pasobra ora e euro lo bira dobel mas caro, un debe halto ya lo bira dobel mas halto pa e studiante.” E ta propone pa busca un solucion, por ehempel check cu baconan si nan por ofrece un pakete di fiansa cu un valuta mas fiho. Sinembargo for di e contesta cu Mark ta haya di DUO ta cla cu nan no tin oido pa e proposicion aki.


text:
Un eror grave: e seguro di Sonny no ta bay pa e amor di su bida.
Sonny tabatin tres casa. Te cu su 42 aña el a conoce e amor di su bida: Carolina. Nan tabata casi trinta aña hunto, pero nan no a casa nunca. Sonny no tabata kier esey despues di dos matrimonio fracasa.
“Dos divorcio desastroso a kibra Sonny”
Dos bes el a pasa door di divorcionan desastroso. Esey a laga marcanan profundo atras. Cu su prome casa e tin dos yiu, pero despues di e divorcio e no a mira nan nunca mas. Di su di dos matrimonio nan no tabatin yiu, pero esey tambe a termina doloroso. Sonny tabata convenci cu e lo keda su so pa resto di su bida. Te dia el a topa Carolina. El a hacie alegre y feliz atrobe
Sonny tabata un guy tof cu un curason chikito. Pa Carolina e tabata haci tur cos. E por a pasa den candela mes pe. Nan a biba bon y feliz hunto. Un desgracia di auto a pone un fin diripiente na nan felicidad. Sonny no a bira mas bieu cu 68.
Den su testament Sonny a regla pa Carolina bira su unico heredero. Tambe el a pensa cu e placa di su seguro di bida, casi 100.000 florin, lo bay pe tambe. Pero Sonny a lubida un cos. E no a adapta e polisa di su seguro di bida cu el a yega di cera durante su prome matrimonio.
Awor a keda stipula cu e pago (e beneficiario) lo mester bay pa 1) e casa 2) e yiunan y 3) sernan keri. Como cu Sonny nunca no a casa cu Carolina, no tabatin ‘casa’. Door di esaki diripiente e yiu muhenan a bira e prome beneficiarionan. Dos yiu muhe cu Sonny no a mira nunca mas den su bida. Carolina a purba di para e asunto aki dilanti huez, pero lamentablemente esey no a yuda na nada.
Proteha bo sernan keri contra e trastorno aki. Cu placer nos ta yuda bo regla e benificiario di bo seguro di bida na un manera bon y sigur. Tuma contacto cu nos y nos ta regla tur cos pa bo.
Lesa nos otro articulonan tambe
Bo famia ta bon proteha si algo pasa cu bo?
Con bo ta surpasa morto repentino di bo pareha? Serena (38) ta conta.


text:
E Festival di Buki pa Mucha ta ofrece contenido digital e aña aki. Tanto via e website di biblioteca, Facebook, YouTube y tambe pa medio di e proyecto di Digiboards den klas. Ofreciendo material digital apto pa Digiboards pa uso den klas ta un initiativa piloto pa Biblioteca Nacional Aruba. E storianan di e buki pa mucha Ora Ubao / Schelpeneiland
den 2 idioma por wordo presenta y trata via Digiboards. Tambe e informacion tocante e autornan cu a skirbi storia pa e buki aki. Ademas tin extra informacion y fuente pa busca mas informacion.
Pa medio di Digiboards tur alumno den klas hunto por lesa e buki di e Festival di Buki pa Mucha. Por hacie interactivo, duna otro turno pa lesa of haci pregunta. E maestro por lesa e buki mientras cu e alumnonan ta wak e imahennan y texto riba Digiboard. Tambe tin un version estilo ‘Kamishibai’ disponibel cu tur ilustracion di e buki. Den e version aki e ilustracionnan ta yena e pantaya completo, sin texto.
E presentacion aki a keda traha den Prowise Presenter-omgeving
, Esaki ta un online tool pa traha material y les interactivo. E instrumento aki ta disponibel riba tur Prowise Digiboards. Esaki ta den uso p.e. na diferente scol publico (DPS) y scolnan di SPCOA. Pero esaki ta posibel tambe riba otro tipo di Smartboards y Digiboards via e browser. Of pa medio di cualkier computer conecta cu un smartscreen of beamer/projector, tanten cu tin conexion di Internet. Docentenan por crea un account gratis pa habri e contenido di e Festival di Buki pa Mucha y tambe pa crea nan mes les.


text:
“Mi a cumpli cu mi meta, mi a wak mi logranan y mi ta laga mi simiyanan keda atras”
MACUARIMA, ARUBA: Den un ocasion special pa celebra y duna honor na mr. Alex Boekhoudt su ultimo dia di trabou nastrand politie coleganan di diferente departamento di KPA a yega hunto pa asina prepara un Drive By di despedida pa sr. Boekhoudt. Pa motibonan di reglanan di COVID-19 a busca un otro manera pa bisa ayo na un persona cu a dedica 38 añasirbiendo su pais como polis.
Alex mihor conoci como “Buki” a drenta Cuerpo Policial na aña1981. Semper Alex tabata interesa den e trabou di polis y no a duda pa inscribi mesora e tempo ey na warda di polis naOranjestad. “Tabata den luna di September cu mi mester a switch mi curason di burger pa polis, paso esey ami tabata kier” y asina a cuminsa un trayectoria largo di 38 aña den nos Cuerpo Policial.
E momento cu ela haya su buki di e tempo ey Korps PolitieNederlandse Antillen cu tur e proceduranan necesario pa birapolis, Alex su lus a cende y nunca e no a paga. Manteniendo sumes na reglanan di trabou y tambe ta INTEGRO a hiba cu Alex a mira diferente cambio cu Aruba a pasa aden. For di Korps Politie Nederlandse Antillen (KPNA) pa Korps Politie Aruba (KPA), Alex a mira y cana hunto cu comunidad y a experenciadiferente cambio cu Aruba a pasa aden. Alex a traha den diferente departamento di KPA y tin un amplio experencia den esaki nan.
Amplio experencia y dedicacion ta cuminsa cu disciplina. Alex tabata semper tabta yega trempan na trabou y te cu awe riba suultimo dia Alex a yega pa 6o’r mainta na Strand Politie. Semper Alex ta habri e warda , prepara un bon coffie pa e personal y pa despues sinta hunto brief tur personal prome cu e warda cuminsaopera. Asina tambe cu respet pa tur colega Alex no tabatasimplemente un wachtcommandant pero a bira un Tata den Cuerpo Policial Aruba. Tur studiante cu a pasa den man di Alex, a siña conoce un poco mas kico ta e tarea di un polis y awe e studiantenan aki ta den un funcion halto y importante den KPA. Alex ta agradecido y satisfecho cu e por a hiba un manehocaminda e ta mira bek cu e simiya cu ela planta awor ta sacandosu fruta y cu e frutanan aki cu ta keda atras, lo hiba KPA den un bon rumbo.
Pa Alex ta yene cu orguyo y alegria di mira studiantenan cu elaguia sigui crece. E la dedica cu passion, tempo, dedicacion y semper integro den un organisacion cu ela stima y awe e por disfruta di un vakantie largo y bon mereci. “Mi a cumpli cu mi meta, mi a wak mi logronan, mi a laga mi simiyanan atras y mi ta bai trankil cu ne. No tin otro manera cu disciplina, integridady cu stimacion pa bo trabou. Esaki ta e manera cu KPA lo mestercontinua”.
Alex a inicia su carera policial como aspirant y su ultimo funcion tabata coordinador na Strand Politie y tabata tin e rangodi onder inspecteur eerste klasse.. Un danki na Alex pa su 38 añasirbiendo su pais, na su famia cu a dune e oportunidad pa lageeherce su trabou noble y sincero .
Awe nos ta bisa Alex ayo cu un drive by di tur su amigonan policial.


text:
KANTIKA DI FELISITASHON ‘PABIEN’
KANTIKA DI FELISITASHON ‘PABIEN’
Willemstad 17 sèptèmber 2021
Child First Foundation tin komo meta pa stimulá presensia positivo, aktivo di tatanan di manera ku muchanan por krese komo siudadanonan di mundu eksitoso. Ku esaki CFF ta kontribuí na desaroyo di hende ku ta biba un bida konsiente di su meta, produktivo, felis i signifikante.
Realisá e meta aki ta rekerí pasa den prosesonan ku ta kondusí na konsientisashon di hende tokante (nan) kustumbernan, tradishonnan i formanan di ekspreshon. Den e kuadro aki CFF ta tene un kampaña pa mehorá/remplasá e supuesto kantika pa felisitashon na Papiamentu ‘Salú ku Bolo’.
Teksto di e kantika pa mehorá ta: ‘Salú ku bolo, nos ke. Si no tin, nos ta bai. Rib’un kabai. Pasobra tin, nos ta keda.’ Ora analisá e supuesto kantika di felisitashon aki, hende ta bira konsiente di e echo ku no ta felisitá e persona ku mester felisitá ku e kantika aki. Pió ainda, e persona ku mester felisitá no ta aparesé ni un biaha aden. Un felisitashon di por ehèmpel un hende ku a hasi aña o referensia na su hasimentu di aña ta perdí por kompleto den e kantika aki. P’esei segun CFF e kantika aki no por i no ta permití pa kalifiká komo un kantika ku ta kanta na un selebrashon. Otro ta pues e ‘Happy Birthday to you’ na Ingles, ‘Cumpleaños feliz, te deseamos a ti’ na Spañó’ i e ‘Lang zal je leven’ na e idioma Hulandes. Na Sranan Tongo nan ta kanta ‘A di mi yere yu ferjari, dang mi kon fersteri ju’ (Ora m’a tende ku bo a hasi aña, m’a bin pa felisitá bo).
Señor Christian A. Peterson i señora Maritza Beaujon, a komponé un kantika nobo ku por kanta na tur selebrashon. Komo nan ta hasi un donashon di e derecho di propiedat intelektual di nan komposishon na CFF, ta registrá e komposishon di e ‘Pabien’ nobo na Ofisina di Propiedat Intelektual na interes di e fundashon.
Pa krea akohida pa e kantika di felisitashon nobo na Papiamentu, CFF ta tene un kampaña spesial via internet. CFF lo otorgá un premio di USD 1200 pa e ekspreshon mas impreshonante di e kantika ‘Pabien’ na okashon di selebrashon di su di 12 lustro riba 12 di novèmber benidero. Eksaktamente 12 or p.m. un hurado prestigioso lo anunsiá e partisipante ganadó via medionan sosial.
Pa partisipá na Pabien-Challenge kanta i graba den grupo o so ku instrumento o so na bo mes estilo pa maks 30 secs den e melodía di Happy Birthday e letranan di e kansion: “Pabien”
E teksto di e kantika pa felisitashon na Papiamentu ku ta kanta riba e melodia di e ‘Happy Birthday’ original, ta komo lo siguiente:
“Pabien, riba bo dia.
Nos tei, pa kompartí.
Hopi aña, hopi aña, hopi aña felis!
Bo ta di fiesta, awe.
Nos tei, pa selebrá.
Hopi aña,
Hopi aña, hopi aña felis!”
Like, follow i tag nos i manda nos bo video atrabes di nos retnan sosial:
Facebook: Child First Foundation
Instagram: Childfirst.Foundation
Tiktok: Child First Foundation


text:
cycling
-
Lima2019
Ciclista Lisa Grootheusheidkamp ta core ruta
Lisa Grootheusheidkamp ta sali nr 24 den e ciclismo di ruta Awe mainta a tuma lugar e Ciclismo di ruta…Read More »
-
Lima2019
Lisa ta conta di su prome experiencia
Ciclista Lisa Grootheusheidkamp ta papia riba su prome experencia Panamericano. Lisa a core e time trial na Lima y ta…Read More »
-
Lima2019
Lisa ta termina na 13 lugar
Panam Games LIMA 2019 Ciclista Lisa Grootheusheidkamp a termina na di 13 lugar di 21 coredo awe den e careda…Read More »
-
Lima2019
Ciclista Cijntje ta conta di su experiencia
Ciclista Hillard Cijntje ta conta di su experiencia den e Weganan Panamericano na Lima, Peru. Hillard a competi den e…Read More »


text:
Den Haag –Na aña 2006 Gobierno di MEP a bin cu un concepto pa un Plan di Desaroyo Territorial/Ruimtelijke Ontwikkelingsplan (ROP) pa Aruba. E ROP aki a keda introduci oficialmente via decreto nacional dia 7 di mei 2009.
Un ROP ta di hopi importancia pa un pais por desaroya den un forma structura, cu metanan specifico pa futuro segun e necesidadnan di nos sociedad. Por ehempel, ora un pesona ta desea di construi un cas of un edificio pa un negoshi na Aruba, e por semper consulta cu e normanan legal y destino pa cu e tereno en cuestion segun esaki ta prescribi den e ROP. Dus e ROP ta reparti y duna un bista di e diferente zonanan segun e desaroyo desea pa gobierno den consulta cu diferente instancianan.
Na e momento aki gobierno ta den e proceso pa revisa e ROP, den un ROPV. Pa cu esaki gobierno, cu intermediacion di Arubahuis, a contracta e compania experto Rho Adviseurs BV pa e proyecto aki. Relaciona cu esaki recientemente Rho Adviseurs BV tabata tin un follow-up meeting na Arubahuis pa duna un feedback di nan promer reunionnan na Aruba e aña aki. Den e reunion na Arubahuis tabata presente Minister Plenipotenciario Guillfred Besaril kende a enfatisa e importancia pa tur gobierno tene nan mes na normanan vinculante di un ROPV y cierto areanan specifico pa desaroyo turistico. Tambe Eddy Paris, Representante di Aruba na Union Europeo, a propone pa incorpora e normanan di sostenebilidad segun prescribi pa Nacionnan Uni. Roy Hart kende ta dirigi e departamento di Adquisicion Economico na Arubahuis tambe a reitera e necesidad pa inclui areanan specifico pa desaroyo econonmico pa loke ta trata por ehempel agricultura, energia sostenible, etc.
Arubahuis ta keda hopi activo den su rol di representa Aruba na Europa pa progreso di nos economia y a gradici tambe Sr. Jur van der Velden y Sr. Rob Schram di Rho Adviseur B.V. pa nan asistencia pa revisa e ROP.


text:
DIMP ta continua cu mehoracion di su servicionan
ORANJESTAD – Departamento di Impuesto (DIMP) ta den pleno ehecucion di diferente projecto riba tereno di digitalisacion pa asina mehora e calidad di servicio na su contribuyentenan. Un di e servicionan cu ta hopi pidi ta e tratamento di e peticion conoci como “Verzoek vermindering loon”. Esaki ta un peticion cu tur empleado – pues un persona cu tin un doño di trabou – y cu ta pagando interes riba fiansa personal y/of hipoteca, por haci.
Salario anual di e empleado
Un doño di trabou tin cu calcula e salario anual (zuiver voljaarsloon) di su empleado y a base di esey e ta calcula cuanto loonbelasting e empleado mester paga den un aña. Den e calculacion, e doño di trabou no ta tene cuenta cu e gastonan personal di e empleado.
Reduccion di e salario anual calcula
E empleado por pidi pa reduci e salario anual cu su doño di trabou a calcula p’e. E ta haci esaki ora e y/of su casa tin gasto di interes di por ehempel un fianza personal y/of hipoteca. E empleado no por djis pidi su doño di trabou pa baha su loonbelasting. E mester entrega e peticion “Verzoek vermindering loon” na Departamento di Impuesto hunto cu e comprobantenan manera carta di interes di banco.
Inspector di impuesto lo controla e documentonan y tuma un decision pa medio di un “beschikking”. E empleado na su turno lo duna su doño di trabou e decision aki pa por ehecuta esaki. Reduccion di e salario anual calcula ta nifica cu e empleado lo bay paga menos loonbelasting durante e aña concerni y asina ricibi un suma poco mas halto den su man cada bes cu e cobra.
Con por entrega e peticion?
Pa hacie mas facil pa e empleado, awor Departamento di Impuesto ta implementa e porta digital pa asina por upload e peticion hunto cu tur e comprobantenan necesario. Riba e pagina principal di www.impuesto.aw ta click riba “Digitale formulieren” y despues scoge “Verzoek vermindering loon”. E ta un formulario digital cu ta simpel pa yena y upload e documentonan. Di e forma aki Departamento di Impuesto ta facilita su contribuyentenan pa entrega e documentonan sin tin mester di yega na su oficina personalmente.
Pa informacion mas detaya, por consulta e website di Departamento di Impuesto www.impuesto.aw.
Gerencia di Departamento di Impuesto
4 di september 2020


text:
DEPARTAMENTO ECONOMICO TA ORGANISA ARUBA INVESTMENT SUMMIT 2021 COMO PARTI DI INICIATIVA DI PROMOCIO
Oranjestad – Durante un conferencia di prensa Minister Xiomara Maduro a trece dilanti cu como parti di e iniciativanan di promocion di inversion di Aruba, Departamento di Asuntonan Economico, Comercio y Industria (DEACI) ta organisa ‘Aruba Investment Summit 2021’. E cumbre lo tuma luga virtualmente riba dialuna, 31 di mei, diamars 1 di juni y diaranson 2 di juni 2021. Esaki lo cuminsa pa 9 or di mainta y lo termina 12 ‘or y mey di merdia. Durante e cumbre lo tin oradornan internacional, tambe e miho lider-, ehecutivo- y comerciantenan local. E cumbre lo ta na ingles y participacion ta gratis.
‘Aruba Investment Summit 2021’
Aruba Investment Summit 2021’ tin como obhetivo pa atrae inversionistanan local y di exterior, poniendo Aruba den centro di atencion como un destinacion di inversion, enfocando riba e oportunidadnan comercial den e Sectornan Prometedor di Aruba. Esunnan cu lo atende e cumbre aki lo haya un conocemento profundo di e projectonan di inversion na Aruba, posibilidadnan di ‘test hub’, testimonionan, contactonan valioso y mucho mas.
Programa di tres dia
E mandatario ta informa cu durante e cumbre lo tin participacion di varios experto, lider, ehecutivo y comerciante di empresanan local lo comparti nan conocementonan tocante inversion na Aruba. Esunnan cu lo atende e cumbre aki tambe lo wordo inspira door di e orador principal cu ta un persona mundialmente conoci, sr. Bradley J. Sugars, propietario, autor y business coach di e compania multi miyonario di ActionCOACH y CEO di mas di 9 compania. E oradornan lo comparti nan conocemento tocante e creacion di un economia mas sostenibel pa nos pais Aruba mediante su Sectornan Prometedor y e oportunidadnan comercial cu esaki tin pa ofrece na inversionistanan local y di exterior.
Registracion
Durante ‘Aruba Investment Summit 2021’, tur cu lo atende lo siña tur e ‘ins and outs’ tocante con pa haci negoshi na Aruba, e Sectornan Prometedor y e oportunidadnan comercial cu nos pais tin disponibel. Por registra via https://hopin.com/events/aruba-investment-summit-2021.
Pa mas informacion of pregunta
Por tuma contacto cu sra. Zuleika Quant na DEACI via email z.quant@deaci.aw. E mandatario a termina gradiciendo DEACI pa e tremendo trabaonan haci pa e cumbre aki por tuma luga otro siman.


text:
Acuerdo Aruba y Hulanda pa di dos kwartal: ARUBA TA DEN CUMPLIMENTO
E di dos Agenda di Ehecucion a keda aproba entre Hulanda y Aruba
Dialuna dia 29 di maart 2021, Aruba y Hulanda a acorda e contenido di e di dos Agenda di Ehecucion relaciona cu e trayecto di Landspakket di Aruba. Esaki a tuma luga duranteun reunion cu Secterario di Estado Raymond Knops y Minister-President di Aruba Sra. Evelyn Wever-Croes comotambe profesionalnan di ambos pais.
No obstante e intensidad di e trabounan, pais Aruba ta cumpliendo den gran forma cu e condicionnan stipula pa asinapor ricibi sosten di likides. Un aspecto cu a keda confirma den carta di Secretario di Estado Raymond Knops, dirigi naPresidente di Parlamento Hulandes (Tweede Kamer der Staten-Generaal), riba 26 di maart 2021.
Manera a keda acorda na november 2020, cada kwartaal creaun Agenda di Ehecucion cu ta sigui e agenda di ehecucionanterior den forma coherente y cronologico. Despues di un periodo di introduccion, e di dos Agenda di Ehecucion ta consisti di trabounan mas intenso y concreto.
E di dos Agenda di Ehecucion tambe ta simbolisa inicio di proceso di consulta cu diferente partner clave, diferentegremio den nos comunidad.
Durante un reunion publico den Parlamento di Aruba Gobierno lo duna mas splicacion tocante e di dos Agenda di Ehecucion. Y pronto lo tin e prome consulta cu gremionan, cual lo tuma luga di forma virtual.
E Agenda di Ehecucion ta un documento cu lo wordo adaptacontinuamente. Esaki lo tuma luga den colaboracion estrechoentre paisnan.
Pais Aruba ta riba bon caminda y cu respet, madures y dedicacion, hunto nos lo recupera nos pais.


text:
Danki – Thank you – Bedankt – Gracias- Merci
Nos ta gradici boso pa boso muestra di convivencia y consuelo na nos ora di fayecimento nos mama, abuela, ruman, tanta, suegra, prima y amiga stima:
Marie Blanche Guisela Croes
haci sea via un mensahe di Whatsapp, riba Facebook, via Messenger, un yamada di telefoon, un kaarchi of cu boso a atende e ceremonia di despedida.
Di parti di su yiunan y nietonan Garrett y Frank Jan, Giliène (Gigi) y Zen, Garvey y Amarelys, Sienna ,William y Max, su rumannan, su subrina/onan, su prima/primonan, demas famia y amistadnan
Let the love flow


text:
Tag Archives: Trahado
Subsidio di Salario – October 2021
Desde 21 di october pa 9 ‘or di mainta te cu 27 di october na fin di dia (11:59 PM), dunadornan di trabou cu ta bin na remarke por aplica pa subsidio di salario pa luna di october. Tur dunado di trabou cu ta bin na remarke pa aplica pa subsidio di salario den luna… Mas Informacion
RECORDATORIO: Subsidio di Salario – Augustus 2021
Subsidio di Salario – Augustus 2021
RECORDATORIO: Subsidio di Salario – Juli 2021
Subsidio di Salario – Juli 2021
Pa luna di juli e periodo di aplicacion pa subsidio di salario ta cuminsa dia 22 di juli pa 9 ‘or di mainta y ta caba ariba 28 di juli, na fin di dia. Tur dunado di trabou cu ta bin na remarke pa aplica pa subsidio di salario den luna di juli ta bay… Mas Informacion
RECORDATORIO: Subsidio di Salario Juni 2021
Awe, dialuna 28 di juni, ta e ultimo dia cu por aplica pa subsidio di salario pa luna di juni Como dunado di trabou bo tin te fin di dia (11:59 pm) pa entrega bo aplicacion. Un dunado di trabou cu ta aplica pa subsidio di salario pa luna di juni mester a cumpli cu… Mas Informacion
Subsidio di Salario – Juni 2021
SVb ta anuncia cu na luna di juni e periodo di aplicacion pa subsidio di salario ta cuminsa dia 22 di juni pa 9 ‘or di mainta y ta caba ariba 28 di juni, na fin di dia. Tur dunado di trabou cu ta bin na remarke pa aplica pa subsidio di salario den luna… Mas Informacion
RECORDATORIO: Subsidio di Salario Mei 2021
Awe, diarason 26 di mei, ta e ultimo dia cu por aplica pa subsidio di salario pa luna di mei Como dunado di trabou bo tin te fin di dia (11:59 pm) pa entrega bo aplicacion. Un dunado di trabou cu ta aplica pa subsidio di salario pa luna di mei mester a cumpli cu… Mas Informacion
Vacunathon #2
Join e Movecion, diasabra 22 y diadomingo 23 mei! Haya bo di 2 shot y hiba un friend, colega of famia pa su prome shot! Corda trece bo carchi di AZV of paspoort. Pa mas informacion bishita https://www.arubacovid19.org/post/vacunathon-2
Subsidio di Salario – Mei 2021
Na luna di mei e periodo di aplicacion pa subsidio di salario ta cuminsa dia 20 di mei pa 9 ‘or di mainta y ta caba ariba 26 di mei, na fin di dia. Tur dunado di trabou cu ta bin na remarke pa aplica pa subsidio di salario den luna di mei ta bay… Mas Informacion


text:
Kralendijk- TCB den kolaborashon ku e outor Denise de Jong-Rekwest a produsi e di tres buki di turismo titulá: ‘Turismo na Boneiru, Eksperensia Outéntiko’.
Lansamentu oficial di e promé buki ta riba 22 di sèptèmber na Captain Don’s Habitat. E buki di turismo aki lo keda entregá na skolnan komo un materia pa siña tokante turismo i nos herensia i kultura. Edukashon ta klave i pa e motibu aki TCB ta desea di inverti den nos skolnan su kurikulo dor di duna e buki aki komo material di lesa.
De Jong-Rekwest a skibi i publiká vários buki kaba, generalmente dirigí riba hubentut i mucha.
Lesa tambe:
- Prevení Dengue, Chikungunya, Zika |Aviso pagá
- Talento Kultural ta duna show despues di mas ku 1 aña corona
- Trahadónan preokupá di BonLab ta skibi karta pa BC
- A presentá ‘Monument Bonaire’ na Hatitat
- Corona resultadonen 27 òktober
- Protehá bo mes kontra di grip |Aviso pagá
- WEB ta selebrá apertura di planta di awa di bebe huntu ku su penshonadonan
- Turneo di Waterpolo na Boneiru e siman aki


text:
Noticia
-
Comunicado di prensa juni 2020: APFA lo mantene su mes na e maneho di termino largo pa pasa e coronacrisis
02-06-2020 | “Mundo a cambia den e lunanan cu a pasa a causa di e coronavirus y nos mester custumbra ainda cu e ‘normal’ nobo di distanciamento social y e otro medidanan cu ta protehe y restringi nos. Lesa mas
-
ENTREGA DI FORMULARIO PA BAHA CU PENSIOEN OF PA POSPONE PENSIOEN EN CONEXION CU COVID-19
13-04-2020 | Bo kier baha cu pensioen of bo kier pospone bo bahamemento cu pensioen? Si un di esakinan ta e caso, bo mester entrega un peticion pa sea baha cu pensioen of pospone bo bahamento cu pensioen door di yena e formulario corespondiente y manda nos esaki hunto cu tur otro documento mas completo cu ta posibel na nos e-mail: servicedesk.pensioenen@apfaruba.org. Lesa mas
-
Attestatie de Vita prome mita di 2020
03-02-2020 |
Attestatie de Vita prome mita di 2020Lesa mas
-
Kalender pago di pensioen 2020
03-02-2020 |Lesa mas
-
Relato Financiero 2018
25-07-2019 |Lesa mas
-
Comunicado di prensa: Despues di un aña financiero dificil na 2018, APFA ta recupera den prome mitar di 2019
25-07-2019 |
Despues di un aña financiero dificil na 2018 pa motibo di e desaroyonan negativo riba e mercadonan financiero internacional, fondo di pensioen APFA a logra recupera substancialmente den e prome lunanan di 2019. APFA a alcansa pa prome biaha un grado di cobertura netto di 100% den 2019.Lesa mas
-
Attestatie de Vita di dos mitar di 2019
04-07-2019 |
Attestatie de Vita di dos mitar di 2019Lesa mas
-
Relato Financiero 2017
13-03-2019 |Lesa mas
-
Attestatie de Vita prome mitar di aña 2019
13-03-2019 |
Attestatie de Vita prome mitar di aña 2019Lesa mas
-
Lista di fecha di pago di pensioen 2019
15-01-2019 |
Lista di fecha di pago di pensioen 2019Lesa mas


text:
Sero Blanco – Manera nos a trece den otro noticia merdia, na Sero Blanco ambulance a pidi asistencia di polis pa dos homber agresivo. E dos hombernan aki tawata hopi straño ariba caminda, te hasta un tawata drumi ariba caminda cayente.
Na yegada di polis no tawata tin mester di patruya, pero asina mes varios a yega pa duna un man.
Dos ambulance a ser pidi, pa transporta e dos dj’s nan. E momento ey tawata wordo papia, segun un amigo cu tawata cu nan, ta cu aparentemente algo lo wordo a benta den nan drinks.
Nos a sigui busca informacion y a bin haya sa lo siguiente, cu probabel ambos tawata bou influencia di un droga di Peru.
E droga su nomber ta Mescalina( http://www.narconon.org/es/informacion-drogas/mescalina-informacion.html), cu ta un droga halucinante. Algun di e efectonan secundario ta hopi, manera bo curason lo bati ariba un speed hopi halto ( Tachycardia ), ansiedad, atake di panico, loke posiblemente e dos personanan aki a experiencia.


text:
WILLEMSTAD.- E atleta lokal Nargelis Statia siman pasá a kore ku bon resultado na Ulanda, despues di a risibí invitashon pa djòin e tim di relevo femenino hubenil ku ta train pa Kampeonato Oropeo den luna di yüli benidero na Suesia.
Nargelis Statia ta atleta di e tim Trupial, pero tin Sigfried Regales (Olympic) komo su trainer personal.
Pa e hóben atleta e invitashon tabata algu grandi, ya ku e ta bira e promé dama yu di Kòrsou selektá pa un tim di relevo di Ulanda.
Dia 23 di mei el a biaha pa Ulanda pa seshonnan di training komo tambe algun kareda pa por a kumpli ku eksigensha di Atletiek Unie pa kareda individual den e kampeonato na Suesia.
Djasabra último Nargelis a kore na Bèlgika, drechando su tempu i alabes a pone 2 rekòrt pa Kòrsou.
Riba distansha di 100m. el a marka tempu di 12:03 sekònde, pa kibra rekòrt nashonal ku ta riba su mes nòmber. Na mart último el a marka tempu di 12:07 sekònde.
Seguidamente el a kompetí riba 200m. i a marka un tremendo tempu di 24:29 sekònde, kibrando e rekòrt nashonal di 24:39 ku ta data di 1990.
Ademas dje rekòrt pa Kòrsou, Nargelis a keda kuater sentésimo di sekònde bou dje eksigensha.
Nargelis Statia apénas tres aña pasá a gana medaya den CARIFTA na Bermuda miéntras ku tambe el a keda premiá komo Deportista di Aña 2012. Su meta ta pa yega Kampeonato Oropeo i tambe klasifiká pa Weganan Olímpiko.


text:
WILLEMSTAD.- Trempan den wega, esta den promé inning, Randolph Kirindongo a empuhá dos kareda kual nan a resultá di ta sufisiente pa Wild Cats/KJ74 Guardian Group tuma revancha i gana di Sta. Maria Pirates/Chippie ku skor di 2-1. Hopi hende i bon ambiente ayera nochi den Stadion Johnny Vrutaal pa mira e klásiko entre e dos ekiponan aki.
Wild Cats v/s Sta. Maria ayera nochi a hala un públiko grandi ku sigur a disfrutá di un wega di picheo. Ruderly Manuel pa Wild Cats i e kombinashon Claycandy Henriquez i Vincent Antonia pa Sta. Maria a duna tremendo trabou durante di ocho inning promé di traha lugá pa un ‘closer’.
Despues dje karedanan empuhá pa Kirindongo den bòm di promé inning, Sta. Maria ya den su siguiente inning a skor riba kareda empuhá pa Djonny Joubert. Despues di esei, ta picheo a dominá i seronan a keda subi bòrchi.
Pa Wild Cats 2 kareda, 8 hiti2eror.Manuelagana ku 8-1 inning di bon trabou. Randolph Kirindongo a bati di 4-3 i Shurendell Mujica di 4-2.
Pa Sta. Maria Pirates 1-8-1. Claycandy Hariquez a karga ku e derota. Ramiro Balentina a bati di 4-2.